the night fantasy • katso viestiketjua - Minä kyselen, sinä vastaat.\nMinä kyselen, sinä vastaat.\nMa Heinä 18, 2011 12:20 Kirjoittaja Aksutar\nIltapäivä. Pilvistä. Täydellinen ajankohta yrittää luikkia sisään vartioituun rakennukseen. Vartijat olivat väsyneitä vuoronsa loppu päässä ja uudet tulisivat tilalle muutaman tunnin sisään. Mikäli tässä pahaisessa valtakunnassa toimi samantapaiset vartiointi vuorot, mitä muissa maissa. Näin ainakin toivoi Nimue, joka oli päättänyt pyrkiä itse kreivin puheille, suosiolla tai väkisin. Ja mikä olisikaan paras tapa pyrkiä sisään, kuin etuportista.\nLähestyessään porttia, alkoi velhotar jo kaukana luoda usvaa, joka levittäytyi hitaasti, mutta varmasti lähemmäs ja lähemmäs kartanoa, pian verhoten sen pihan ja portit. Usva lyhensi näköetäisyyttä, loogisesti. Kuitenkaan vartijat eivät olleet tyhmiä, sen Nimue jo arvasi. Joten velhotar otti itselleen usvan muodon, lipuen täysin huomaamattomana läpi porttien. Pieni usvapilvi ei erottunut suuresta usvasta mitenkään, joten velhotar vei tämän erän.\nVielä varmistaakseen hämäyksen, velhottaren uskollinen orja piti huolen siitä, että kuolevaiset eivät kiinnittäisi huomiota emäntään.\nKissademoni syöksyi usvasta yllättäen, puskien läpi etuportin kaltereiden. Vartijat huomasivat demonin ja huusivat heti hälyytyksen. Hälyytyksen kuuluessa, jokainen joka oli kartanon etupihalla, lähti metsästämään usvasta tätä pantterin kokoista demonia. Tarkoituksena ei ollut tappaa ketään, vain harhauttaa.\nNimue lipui usvana aina kartanon etuoville asti, ottaen fyysisen muodon vasta kun oli varmistunut siitä, että Demoni oli saanut vartijoiden huomion. Velhotar tarkasteli harmailla silmillään ovia, tuhahtaen sitten itsekseen.\n"Tyylikästä" Kuului ääni naisen huulien välistä, tuon nostaessa luisevan kätensä ovenkahvalle ja astuen sisään, ilman sen kauniimpia koputuksia.\nSisällä oli totta kai vastassa vartijoita ja palvelijoita. Kuitenkaan usvana hän ei voinut lipua sisätiloissa.. kuinka tyhmältä ja epäilyttävältä sekin olisi näyttänyt?\nEnsimmäinen vartija oli huudahtaa huomatessaan tunkeutujan päässeen sisälle. Nimue kuitenkin ehti heilauttaa kättään, lumoten samalla katsekontaktin avulla tämän vartijan. Hetken päästä vartija vetikin jo sikeitä, toivottavasti ainakin tunnin.\nVelhotar antoi katseensa lipua läpi eteishallin. Ketään ei näkynyt, vielä, joten velhotar asteli peremmälle, etsien katseellaan seuraavan lumouksen uhriaan. Uhriksi joutuikin pahaa-aavistamaton tarjoilia, joka saapui nurkan takaa ja kirjaimellisesti törmäsi vasten velhotarta. Kuten kukatahansa järkyttynyt ihminen, ei tämä tarjoilija saanut suustaan vielä avun huutoa, vaan halusi ensiksi varmistaa kehen - tai mihin - oli törmännyt. Katsoessaan, tuo tyhmyyttään loi katsekontaktin, joutuen näin velhottaren hypnoosin valtaan.\n"Kerro minulle, missä herrasi on?" Oli ensimmäinen kysymys, jonka Nimue esitti hypnoosin uhrilleen. Mies osoitti sormellaan eteishallista vasemmalle, kertoen Kreivin olevan oleskeluhuoneessa.\n"Nyt, nuku" Noiden sanojen jälkeen tarjoilia vaipui uneen, kuten vartija aikaisemmin.\nNimue raahasi tarjoilijan piiloon ruokakomeroon, ottaen samalla tuon miehen muodon. Hetken tutkittuaan tätä etovaa kuolevaisen ulkomuotoa, lähti velhotar kävelemään päättäväisesti kohti oleskeluhuonetta. Vastaan tuli muutama palvelija, yksi vartija, mutta kukaan ei kyseenalaistanut velhotarta tässä olomuodossa. Vale-asu toimi täydellisesti.\nPalvelijan olomuodossa velhotar astui sisään oleskeluhuoneeseen. Varmistettuaan ettei huoneessa ollut ketään - kreivin lisäksi - lukitsi hän oven perässään.\nKreivi näytti ottavan kauneusunia sohvalla. Täysin äänettömästi Nimue lähestyi nukkuvaa kreiviä, kumartuen tuon ylle, pitäen yhä miespalvelijan olomuodon.\n"Herrani!" Velhotar huudahti, imitoiden myös täydellisesti miehen ääntä "On aika herätä.. Ja vastata muutamaan kysymykseen".\nNoita sanoja seurasi viekkaan pirullinen virne vanhan miehen kasvoilla...\n// Sands and the awesome Garrett here plox //\nMa Heinä 18, 2011 1:20 Kirjoittaja Sands\n((Olisimme tulleet tänne, mutta Garrettin ego ei mahtunut :<))\nPäivä oli lähtenyt käyntiin normaalilla tavalla kreivi Fortescuen kartanossa. Palvelijat aloittivat aamupalan valmistamisen herrallensa hyvin varhain muiden aamutoimien kera, valmistautuessaan kreivin herättämiseen. Pitkän yön jälkeen saivat vartijatkin lähteä kotiinsa nukkumaan uusien aamuvuorolaisten tullessa tilalle enemmän tai vähemmän virkeinä. Kaikki tiesivät kartanon herran vaativan aikaista herätystä, kaikki tiesivät myös hänen vaativan, että kaiken piti olla valmiina hänen noustuaan, joten valmistelut piti aloittaa ajoissa. Vasta pienen ja hiljaisen siivoustuokion, sekä aamupalan kokkaamisen jälkeen tietenkin, pystyttiin yläkerran mahtavaan päämakuuhuoneeseen lähettämään palvelija herättämään kreiviä, ruokaa täynnä olevan tarjottimen kera. Kreivi Fortescuen herättäminen aamuisin oli onneksi aina helppoa, hän tiesi, että herätä piti, oli hän kuinka väsynyt tahansa.\nTänä aamuna herääminen oli vieläkin helpompaa, paahtavan helteen jälkeen sää oli ottanut hellittääkseen ja antanut Nahorin maille sateita ja pilviä auringon peitoksi, joten yöt ymmärrettävästi olivat viilenneet, samalla helpottaneet nukkumista nyt huomattavasti mukavammissa huoneissa. Nuori herra oli tuntenut olonsa jo hyvin tukalasti monen yön ajan, nukkuminen oli vaikeaa hien peitossa, mutta nyt hän oli nukkunut kuin tukki ja heräsi varsin hyväntuulisena, vaikkakin hyvien unien jälkeen vielä hieman unenpöpperöisenä. Silti, rutiininomaiset aamutoimet oli suoritettava, mutta onneksi Garrettillä oli vielä aikaa herätä ennen tärkeiden asioiden päättämistä. Petiin tuodun aamupalan jälkeen olikin pitkän, kuuman kylvyn aika, minkä jälkeen hänen pitikin kiinnittää huomionsa siihen aikaa vievään ja hankalimpaan tehtävään: laittautumiseen ja vaatteiden valitsemiseen.\nOlikin jo melkein iltapäivä, ennen kuin kreivin aamutoimet olivat tehty, toimien hitaus siis syynä jokapäiväiseen aikaiseen herätykseen. Vihdoinkin Garrett pääsi miettimästä asioita, rentoutumaan pitkän ja komean pöydän päätyyn ruokasalissa kupponen teetä edessään. Mies ei voinut kuin huokaista viimein helpotuksesta, kauniina olo on kovaa työtä. Herran posket olivat sileiksi ajetut, kuten joka päivä. Vaaleat kasvot olivat meikki- ja puuterikerroksen peittämät, iho sileä ja mattapintainen, kaikki erheet joita ei tietenkään Garrettin kasvoissa ollut tasaisesti peitettynä. Kulmat olivat nypitty ohuiksi ja harjattu hyvin tarkasti, yhtään kulmakarvaa ei ollut jätetty kasvamaan väärään paikkaan. Hiuksia oli jätetty sievästi reunustamaan kreivin kasvoja, loput hiukset oli kiharrettu normaalia kiharammiksi ja laitettu näteillä pinneillä ylös kiinni. Hiuksissa menikin paljon aikaa, mutta tulos oli Garrettin mielestä sen arvoinen. Vaatetukseksi sen sijaan oli käynyt musta, samettinen takki kultaisilla koristekuvioilla takin helmassa ja hihoissa, sekä vaaleat sormikkaat ja housut.\nTyytyväisenä kreivi Fortescue joi silmät ummistettuina höyryävän yrttiteensä kauniista, kiiltävästä posliinikupista, asettaen sen lopetettuaan pienelle lautaselle pöydän päällä. Hän avasi silmäsi ja vilkaisi vierellään odottavaan palvelijaan hetken teen mausta nautittuaan.\n"Olen väsynyt, tahdon viettää aikaa yksin oleskeluhuoneessa. En ota vieraita vastaan, älkää myöskään häiritkö minua ennen päivällistä, ellen itse tule pois aikaisemmin. Ilmoittakaa muille," Garrett ilmoitti noustessaan tuolista sen puisten jalkojen raapaistessa äänekkäästi lattiaa, äänen kuulostaessa hiljaisessa talossa miltei kuurouttavalta. Palvelija ei voinut kuin nyökätä herrallensa tuon kävellessä hitaasti viereistä oleskeluhuonetta kohti. Teekuppi korjattiin nopeasti pois pöydältä ja kaikille kartanossa oleville työntekijöille kyllä kerrottiin kreivin tämänhetkinen toive. Nukkuvaa Garrettiä ei tahtonut kukaan herättää ilman syytä, etteivät vain saisi tuon raivoa niskaansa, jo ennestään hiljainen talo tuntui hiljenevän entisestään, aivan kuin talossa ei olisi ristin sielua.\nOleskeluhuone oli varsin valoisa pilvisestä säästä huolimatta, kiitos suurien ikkunoiden. Siitä huolimatta, oli kartanon nuori herra saanut unen päästä kiinni, kiitos aikaisen herätyksen ja univelkojen. Miehen kasvot olivat ilmeettömät ja rauhalliset, selällään maatessaan tyyny niskan takana oli tuo melkein kuolleen näköinen. Garrett ei olisi herännyt mistään pienestä äänestä, ei tuo kuullut mitään ulkona tapahtuvasta riehumisesta ja huutamisesta, nukkui vain tyytyväisenä. Pitkään toinen olisi nukkunutkin, ellei hänen yhden palvelijansa huuto olisi herättänyt häntä juuri sikeimmästä unesta. Kreivi pomppasi pystyyn säikähtäneen, katsellen hämmentyneenä ympärilleen. Äänen aiheuttajan paikantaessaan, miehen silmät kapenivat kulmien kurtistuessa hieman ärtymyksestä tajutessaan, että häntä oli häiritty turhaan. Ilmassa ei leijunut ruoan tuoksu.\n"Charles! Minähän sanoin, etten kaivannut seuraa!" Garrett ärähti ärsyyntyneenä hänen laskiessa päänsä takaisin tyynylle.\n"Herätit minut juuri. Luulisi sinun tietävän paremmin," mies mutisi tympääntyneenä ja hyvin väsyneenä,\n"Röyhkeää. Tästä tulee seurauksia, Charles. Jätä minut nyt rauhaan, olet tehnyt aivan tarpeeksi harmia," hän jatkoi hiljaa mutisten, vihaisena ja kostoa suunnitellessa. Kuinka joku kehtaakin häiritä hänen kauneusuniaan Ja Charles oli aina ennen ollut niin hyvä palvelija\nMa Heinä 18, 2011 2:12 Kirjoittaja Aksutar\n// Niimpä tietysti. No, laajentakaamme topicia viesteillä ja toivokaamme Garrettin egon mahtuvan sisään ennemmin tai myöhemmin //\nNuoren kreivin reaktio tähän äkkinäiseen herätykseen oli huvittava. Kuitenkaan se ei saanut osakseen minkäänlaista ilkikurista virnettä vanhan miehen kasvoilla, päinvastoin. Äskeinen pirullinen virne oli pyyhkiytynyt pois ja nyt tämä palvelijan kuvatus katsoi isäntäänsä mitäänsanomattomalla ilmeellä. Vanhan miehen silmät seurailivat nuorempaansa tuon painaessa naismaisen kauniin päänsä takaisin tyynyyn ja muristen siitä, kuinka äskeisestä tempauksesta tulisi vielä seurauksia. Velhottaren päässä kävi ajatus pitää yllä illuusiota koko tämän ajan, mutta kreivi ei ilmeisesti edes osannut pelätä oudosti käyttäytyvää palvelijaa.. joten lieni turha alkaa tässä muodossa tivaamaan vastauksia.\nLisäksi kreivi vaikutti varsin itsekeskeiseltä ja narsistiselta. Tuo selvästi piti huolen ulkonäöstään - toisin kuin velhotar - ja moinen pikkutarkkuus ei saanut arvostusta Nimuen osalta. Tästä saattaisikin tulla joko erittäin mielenkiintoinen keskustelu tai sitten jotain, minkä Nimue toivoisi päättyvän mahdollisimman nopeasti.\n"Voit rankaista häntä myöhemmin, nyt sinun aikasi on varattu minulle" Nimue totesi lopulta, vaihtaen samalla vanhanmiehen illuusion todelliseen muotoonsa, mikä ei todellakaan ollut illuusiota miellyttävämpää katseltavaa. Tottapuhuen, taisi illuusio olla mieleisempää ruokaa silmälle mitä luiseva ämmä. Tai no, se riippui jokaisen omista mielipiteistä ja fetisseistä. Mutta niistä Nimue ei ollut tullut puhumaan tänne, ainakaan tänään.\n"Kreivi Garrett Fortescue, Nahor kylän kreivi. Odotin jotain.. vanhempaa" Nainen aloitti istuessaan alas läheiseen nojatuoliin, pitäen tarkasti silmällä nuorta Kreiviä, ettei tuo saisi päähänsä yrittää mitään typerää.\n"Vartijanne ovat surkeita. Hankkikaa parempia tai opettakaa heidät varautumaan tunkeilijoihin, jotka eivät aina ole pelkkää lihaa ja verta... Ovenne on tyylikäs, mutta ovenkolkuttimenne tarvitsevat kiillotusta" velhotar jatkoi, antaen nyt vasta puheenvuoron itse kreiville, mikäli tuo haluaisi jotain tähän väliin sanoa. Vaikka sanoilla ei ollut merkitystä. Vain niillä sanoilla, jotka antoivat tietoa, jota velhotar oli tästä kartanopahaisesta tullut hakemaan. Ehkä niitä tietoja olisi voinut urkkia jostain helpommasta paikasta, helpommilta kohteilta, mutta velhottarella oli tapana olla laiska ja mennä suoraan hyödyllisimmän lähteen luokse, keinolla millä hyvänsä. Ja olihan tämä hyvää harjoitusta pitkästä aikaa. Ties vaikka tunkeutumistaitoja tarvittaisiin vielä uudestaankin tässä valtakunnassa.\nMa Heinä 18, 2011 3:33 Kirjoittaja Sands\nKreivin poski painautui kevyesti valkoista höyhentyynyä vasten, tällä kertaa kyljellään maaten, ettei hänen monen tunnin kampauksensa menisi pilalle. Ehkä se oli jo ehtinyt lässähtää tai pinnit irrota? Kauhistuttavaa, mutta se vain lisäsi miehen ärtymystä. Garrettin valkoiseen hansikkaaseen puettu käsi meni laittamaan ja pöyhimään hiuksia, silmät suljettuina, mutta kulmat edelleen vihaisesti kurtussa. Kaikki oli Charlesin syytä, hänen hiuksetkin, jos ne nyt olivat menneet kauheaan kuntoon. Kaikkien onneksi nuori herra hetken hiustenlaittamisen jälkeen päätti, että kampaus oli pelastettu. Charles oli pelastettu tältä kertaa, mutta jos hän ei nyt pian lähtisi, saisi hän potkut. Hirveintä, mitä palvelija voi tehdä isännälleen, oli häiritä tuota vääränä aikana tietenkin.\nCharles ei lähtenyt. Sen sijaan, omituinen ääni sai kreivin nousemaan ripeästi istumaan äskeisestä, niin rauhaisasta, asennosta. Ääni ei ollut Charlesin, eikä Charleskaan enää ollut Charles Se oli sellainen yllätys, mikä sai Garrettin veren hyytymään kauhusta, jo kalpeiden kasvojen kalvetessa entisestään meikkikerroksen alla. Tunkeilija, hänen huoneessaan, hänen vieressään. Ilman vartijoita. Siniharmaat silmät eivät olleet enää niin kapeat, ne katselivat hänen palvelijansa tilalle ilmestynyttä naista jonkin pelon ja hämmennyksen tapaisella katseella. Nainen ei ollut mikään miellyttävä ilmestys kauneutta rakastavan kreivin väsyneille silmille, toinenhan oli luiseva, vanha tapaus. Vaatteet kuin rääsyjä Garrettin mielestä. Naisen oli pakko ollut käyttää noituutta tehdäkseen tuo aikaisempi temppunsa, oliko toinen sitten noita? Ulkonäkö kyllä antoi sellaisen kuvan, mutta kaikista kauheinta oli, että tämä noita oli hänen kartanossaan ilman hänen lupaansa, kuka tietää, mitä toinen tuli tänne tekemään? Tappamaan hänet? Jotain pahempaa? Vilunpuistatus kulki nuoren miehen kehon läpi. Hän ei pitänyt tästä yhtään.\nNoidan istuessa viereiseen nojatuoliin odottamatta kreiviltä lupaa sai kyllä kyseisen herran kauhistumaan, nainen ei ollut täällä vieraana ainakaan. Hoikka mies oli nopeasti jaloillaan ja peruutti kauemmas noidasta, hän myös pitäen silmänsä tarkasti toisessa, että pystyisi varautumaan toisen mahdolliseen hyökkäykseen. Hän tahtoi myös olla mahdollisimman kaukana tunkeilijasta, eihän hän tällaisessa tilanteessa pystynyt vain istumaan sievästi noidan vierellä! Sanaakaan ei Garrett ollut saanut suustaan ulos, tuntui, kuin kieli olisi jähmettynyt pelosta. Naisen sanat olivat kyllä kreivin mielestä varsin kauniita, vaikka ei niitä toinen tainnut oikeasti sellaisiksi tarkoittaa, mutta sellaista on turha selitellä hänelle. Mies ei ollut vanha, eikä missään nimessä tahtonut olla vanha, hänhän teki nuoruuden eteen vaikka ja mitä. Se, että tuollainen noita huomaa sen, on tietenkin kohteliaisuus. Mutta se ei muuta toisen tunkeilijan asemaa yhtään sen enempää.\n"P-poistukaa!" Garrett sai vihdoin sanottua noidan lopettaessa puhumisen.\n"En ota vieraita vastaan nyt. Ilmoittakaa tulostanne etukäteen ja tulkaa takaisin joku toinen päivä. Jos enää tahdon edes kuunnella teitä," kreivi jatkoi hieman takkuillen, hänen puhetyylinsä liian kohtelias tähän tilaisuuteen. Ei hän kyllä toisen kanssa tahtonut enää puhua, kartanoon tunkeutumisen jälkeen kyseinen henkilö ei häneltä enää vieraanvaraisuutta ansainnut.\n"Jos yritätte jotain typerää.. minä.. minä huudan!" Garrett yritti olla näyttämättä pelkoa ja avuttomuuttaan, mutta kauhean uhkaavaltahan nätti, hento mies ei näyttänyt.\nMa Heinä 18, 2011 7:20 Kirjoittaja Aksutar\nJälleen kerran kreivi pomppasi pystyyn huomatessaan ettei oma rakas Charles ollut enää paikalla. Nimue katsoi naama peruslukemilla Kreivin reaktioita. Joku olisi saattanut jo naureskella itsekseen neitimäiselle kreiville, mutta Nimue, näin huumorivajaana persoonana, ei nauranut edes sisäisesti. Nyt viimeistään tuli selväksi, ettei kreivi ollut kaikkein miehisin olento tällä mantereella. Kreivi ei selvästikkään pitänyt ajatuksesta istua velhottaren istuessa alas. Tuo ponkaisi ylös kuin olisi istunut itse spitaalisen lähettyvillä. Kotkan tarkka katse pysyi yhä kreivissä, tuon peruuttaessa ja pian änkyttäessä vastauksensa. Rohkeasti tuo pyysi noitaa poistumaan ja ilmoitti, ettei ottanut vieraita vastaan nyt. Lisäksi olisi pitänyt ilmoittaa tulostaan etukäteen ja tulla takaisin joku toinen päivä. Noille sanoille velhotar vain hymähti tympääntyneesti, kreivin vielä jatkaessa pientä saarnaansa.\nLopuksi tuo ilmoitti huutavansa, mikäli velhotar yrittäisi jotain typerää. nuo sanat kuullessaan pieni virne käväisi velhottaren huulilla, mutta katosi yhtä nopeasti mitä oli tullutkin.\n"Jos huudatte, voitte olla varma siitä ettette tule puhumaan enää koskaan uudestaan, kun vien teiltä äänenne. Uskokaa pois, pystyn kyllä siihen" Nimue totesi samalla kun nousi ylös ja alta aikayksikön siirtyi Garrettin eteen, kuin taikaiskusta.\n"Olisi sääli satuttaa noin kauniita kasvoja, joten toivon, että olette yhteistyöhaluinen. En tarvitse kuin muutaman vastauksen koskien Scarlingtonejen linnaa. Te lienette käyneet siellä, vai luulenko teistä liikoja?" Velhotar lateli uhkauksensa ja ensimmäisen kysymyksensä koskien asiaa, jonka takia hän tänne oli tullut.\nNyt jos selviäisi, ettei kreivi osaisikaan auttaa häntä, tulisi pettymys olemaan suuri. Velhotar kuitenkin uskoi luottavaisesti siihen, että tämä kykenisi edes antamaan jotain hyödyllistä tietoa.\n// Pahoittelen oikeesti jos oon ajatuksissani kirjottanu kreivitär... //\nMa Heinä 18, 2011 8:31 Kirjoittaja Sands\nVaikka Garrett yritti esittää kuinka rohkeaa tai näyttää olevansa tilanteen hallinnassa, ei noita näyttänyt olevan kovinkaan vaikuttunut. Kreivin usko itseensäkin melkein latistui, miten näin oli voinut käydä? Hänhän oli kreivi, aatelinen, tärkeä henkilö! Ei hänen luokseen vai noin vain voitu tulla ahdistelemaan! Jos hän pyytäisi, pitäisi lähteä, ja niin kaikki olivat aina lähteneetkin. Mutta ei nyt, tämä oli aivan uudenlainen tilanne. Nyt alkoivat miehen keinot olla vähissä, mitä muutakaan hän pystyisi tekemään? Huutaminenkaan ei näyttänyt pelottavan noitaa, päinvastoin. Uhkailu sai naisen vain vastaamaan vielä kauhistuttavammalla uhkalla, noitahan uhkasi varastaa hänen äänensä! Pelkkä ajatus oli kauhea ja sai Garrettin sulkemaan pienen, kauniin suunsa hyvin tiukasti kiinni. Mutta kauaa se ei ehtinyt niin olemaan, noita ei tyytynyt pysymään kauempana kreivistä ja ilmestyikin aivan yhtäkkiä nuoren miehen kasvojen eteen. Nopea ilmestys vain säikäytti kartanon herran, ja vaikka ei sitä naisellista kirkaisua sattunut kuulumaankaan, pääsi hänen suustaan silti yllättynyt, korkea älähdys Garrettin ottaessa pari askelta kauemmas noidankuvatuksesta.\nKreivi oli suunniltaan kauhusta, keho tuntui jäykistyneen paikalleen pelosta, raajat olivat kylmät ja raskaat. Kylmä hiki nousi ihon pintaan. Eihän hän tiennyt, mihin kaikkeen noita pystyi. Ehkä toinen ei pystyisikään toteuttamaan uhkailujaan. Mutta Garrett ei missään nimessä tahtonut ottaa siitä selvää tai riskeerata omaa henkeään. Tai ääntään. Saati kauniita kasvojaan. Mies oli aivan avuton ilman vartijoitaan tämän naisen armoilla.\n"K-kyllä?" kreivi vinkaisi pelokkaana noidan kysymykselle, kyllähän hän oli linnassa käynyt, parikin kertaa, vaikka siitä aikaa olikin. Hän ei tiennyt, miksi noitaa tämä kiinnosti, ei hän myöskään tiennyt, oliko järkevää kertoa siitä toiselle mitään. Mutta seuraukset kertomatta jättämisestä luultavasti olisivat hirveät hänen omalle hengelleen, eikä hän koskaan ollut hyvä valehtelemaan.\n"Miksi Miksi kysyt?" Garrett sai sanottua hieman vakuuttavammalla, matalammalla äänellään pelostaan huolimatta.\n"E-en tiedä paljoa, j-jättäkää minut rauhaan," hän anoi.\nSu Heinä 24, 2011 4:03 Kirjoittaja Aksutar\nKreivin rohkeus alkoi pettää ja sen näki jo päälle päin. Miekkosta ei todellakaan oltu rohkeudella pilattu. Sääli sinänsä, mikäli tuo olisi omannut vähän rohkeutta, olisi tuo voinut ansaita jonkinasteista kunnioitusta velhottarelta. Mutta nyt mies näytti hänen silmissään vain kasvaneelta, lellityltä pikku kakaralta. Mitä tuo taisikin olla. Korkea älähdys sai Nimuen kurtitsamaan kulmiaan pienesti. Nainen pystyi kuuntelemaan demonien huutoa ja petojen karjuntaa, mutta jos mies noin korkealta älähti, vihlaisi se tärykalvoja.\nNo, Garrett myönsi käyneensä linnalla. Hyvä, tuosta päästäisiinkin sitten seuraavaan kysymykseen. Garrett vielä kyselikin, miksi noita moista kysyi ja sen jälkeen pyysi jättämään itsensä rauhaan. Naisen kulman nousivat pienesti tuon piiperrykselle, mutta tuo ei näyttänyt minkäänlaisia merkkejä siitä, että olisi jo tekemässä lähtöä. Oikeastaan tämä oli hauskaa. Niin hauskaa, että tätä sosiaalista kanssakäymistä pitkitti ihan tarkoituksellakin.\n"Saat kertoa minulle tarkemmin linnan puollustuksesta" Nimue aloitti lähtiessään kaartelemaan ympäri Garrettia, ei kävellen, vaan leijuen muutaman sentin irti lattiasta.\n"Älä huoli, en suunnittele kuninkaan murhaa. En edes aijo koskea sormellanikaan kuninkaalliseen sukuun. Haluan vain yhden tietyn henkilön muurien sisältä. Ja sinä saat kertoa, onko linnan puollustus yhtä leväperäistä, mitä kartanosi".\nSu Heinä 24, 2011 5:06 Kirjoittaja Sands\n"P-puolustuksesta?" Garrett vikisi änkyttäen vähemmän miehisellä, epävarmalla äänellä. Alahuuli olisi varmasti väpättänyt, jos mies ei sitä olisi hellästi purrut hermoillessaan. Velhotar ei näyttänyt tekevän lähtöä, vaikka saikin vastauksen kysymykseensä, toisella näytti olevan paljon kysymyksiä hänelle, ikävä kyllä. Kysymys linnan puolustuksesta oli hälyttävä, aikoiko tuo noita tunkeutua sinne samalla tavalla, kuin hänenkin kartanoonsa ja? Eihän noita voisi Se, johtuiko kreivin pelko tiedon välittämisestä selvästikin vaaralliselle viholliselle siitä, ettei tuo epäitsekkäästi tahtonut kuninkaalle tai kuningaskunnalle sattuvan mitään pahaa, vai vähän itsekkäämmin ja Garrettimmin siitä, ettei hän tahtonut joutua syylliseksi kuninkaallisen suvun murhasta, seuraukset olisivat hänelle kauhistuttavat. Noita kuitenkin vakuutti motiiviensa olevan jotain muuta, mutta eihän kreivi voinut olla varma siitä, puhuiko tuo nainen totta vai ei.\nNoita kierteli miestä kuin kissa kuumaa puuroa, mutta leijui kuin mikäkin aave, silmät pistävästi tuijottaen kreiviä. Garrett hermostuneena yritti pitää oman katseensa naisessa, että näkisi toisen liikkeet; hän ei missään nimessä tahtonut kääntää selkäänsä toiselle. Nuoresta herrasta alkoi hieman tuntua puolustuskyvyttömältä saaliilta petoeläimen armoilla, eikä se taitanut kovinkaan kaukana olla totuudesta. Mutta häntä ei syötäisi. Toivottavasti.\n"S-sehän on linna Se on rakennettu puolustusmielessä ja kestämään, minun kartanossani taas kauneus on etusijalla," Garrett sai suustansa ulos, hän ei tahtonut kertoa toiselle mitään, mutta samalla, ei hän tahtonut olla hiljaakaan, mitä hänelle sitten tapahtuisi? Kreivi nyrpisti nenäänsä loukkaantuneena noidan haukkuessa hänen kartanonsa puolustusta, hän ei kestänyt muuta, kuin kehuja, tällaisessakaan asiassa.\n"Vartijoita on monia, tietenkin. Hyvin koulutettuja parhaimpine aseineen ja haarniskoineen, silmät ja korvat joka paikassa. Puhutte nyt sentään kuninkaan linnasta, etenkin näinä levottomina aikoina puolustus on tiukentunut entisestään. Moni kurja suippokorva ja petturi tahtoisi kuninkaan pään vadilleen," hän jatkoi hieman rohkeammin hampaidensa välistä, saaden keskittyä taas vihaansa haltioita vastaan, joka näytti korvaavan miehen pelon ja hermostuneisuuden. Garrett tosin pysäytti itsensä, ennen kuin ehti kovin pitkälle päästä puheissaan, olisihan hän vahingossa voinut lipsauttaa jotain tärkeämpääkin.\n"Et pääse sisään ilman lupaa, ilman vartijoita. Ja sinunlaisiin on varmasti varauduttu, joten turha yrittää samanlaisia temppuja, noita," kreivi kuin sylkäisi sanat suustansa mahdollisimman töykeästi, yrittäen pelotella velhon ideat linnaan murtautumisesta pois toisen mielestä, ennen kuin tuo niitä yrittäisi. Se, olivatko linnan turvatoimet aivan niin hyvät kuin Garrett luuli tai antoi ilmi, ei ollut varmaa, mutta ainakin ne olivat paljon paremmat kuin hänen omansa. Ikävä kyllä. Mutta hän uskoi kuninkaan paneutuneen oikein kunnolla näihin asioihin, jos ei oman henkensä takia niin ainakin tuon perheen ja kuningaskunnan takia. Tuollaisia hulluja ei linnaan haluta.\nLa Heinä 30, 2011 2:57 Kirjoittaja Aksutar\nKreivin epävarma ääni sai velhottaren tuntemaan olonsa voitokkaaksi. Pelko oli hallitseva tunne, ellei sitä osannut pitää kurissa. Ja pelokkaita olentoja oli helpompi kontrolloida ja taivutella. Kreiviäkin olisi varmasti helpompi puhutella, tuon ollessa pelokas. Muuten tuosta tuskin sai mitään irti.\nNo, Garrett piti pienehkön luennon linnasta, kertoen että linnat nyt yleensä oli rakennettu puollustusta varten, kestämään kaikenlaisia hyökkäyksiä. Mies myös kertoi, vartijoita olevan monta, koulutettuja ja valmiita kaikkiin vaaroihin, jotka saattoivat uhata hovia. Hyvä niin, mikäli se olisi ollut liian helppoa päästä sisään, olisi tämä valtakunta varmasti kaatunut jo ajat sitten. Pientä rohkeuden poikasta alkoi kuulumaan kreivin äänessä. Ihailtavaa, mutta ei tuo vielä minkäänlaista kunnioitusta velhottarelta saanut.\nLopuksi kreivi päätti luentonsa uhaten, ettei velhotar pääsisi sisään vaikka yrittäisi. Kutsui tuota vielä noidaksi. Kuivahko naurahdus pääsi ilmoille kuivuneilta, kapeilta huulilta velhottaren vihdoista viimein pysähtyessä Garrettin eteen.\n"Osaatte valita sanasi hyvin" Nimue huomautti hivellessään sauvaansa luisilla sormillaan "Olette siis vahvasti sitä mieltä, ettei linnaan pääse millään keinolla kutsumatta..."\nVelhotar hiljentyi hetkeksi, miettien ja puntaroiden asiaa päässään. Lopulta kalpeat silmät kohosivat takaisin kreivin kasvoihin uhkaavana.\n"En ole vielä kuullut sodastanne. Ymmärtääkseni haltiat ovat toinen osapuoli? Osaatteko kertoa, missä toisen osapuolen kaupunki sijaitsee?"\nAihe vaihtui seuraavaan. Nimue päätti ottaa kaiken hyödyn irti ja kysellä kreiviltä kaikki mahdolliset asiat, mitä päähän juolahti. Kreivi varmasti tiesi enemmän, mitä tavallinen työläinen. Näin Nimue ainakin oletti. Ei kreivi tyhmältä näyttänyt saatika vaikuttanut. Tuo oli omalaatuinen, mutta ei idiootti. Tuskin tuo tässä asemassa olisi niin kunnioitettuna, mikäli olisi täysi lahopää.\nLa Heinä 30, 2011 6:21 Kirjoittaja Sands\nGarrett olisi voinut huokaista helpotuksesta noidan vihdoin lopettaessa hänen kiertelyn ja kaartelun, toisen pysähtyen lopulta hänen eteensä, niin kuin kunnon ihmisen kuuluukin. Silti adrenaliini virtasi miehen suonissa ja sydän pamppaili pelosta, helpotusta ei tullut. Hän pystyi vain tuijottamaan noitaa inho ja uhmakkuus katseesta paistaen, ryhti mahdollisimman suorana pelosta huolimatta. Tämä vanha, luiseva nainen ei silti ollut aivan niin paha, kuin voisi luulla; ainakin toinen huomioi hänen mahtavat sanansa. Kreivi olisi voinut olla varsin otettu, jos tämä noita ei olisi jo pilannut mahdollisuuksiaan minkäänlaiseen vieraanvaraisuuteen jo aikoja sitten.\n"Tietenkin," Garrett tiuskaisi uhmakkaasti myöntäväksi vastaukseksi noidalle, vaikka ei toinen tainnut hänen mielipidettänsä enää edes kysyäkään linnan puolustuksesta. Nainen hiljentyi varsin mietteliäänä hetkiseksi, ehkä toinen vihdoinkin aikoi lähteä ja jättää hänet rauhaan? Hetken päästä kävi selväksi, ettei siitä ollut vielä toivoa. Kreivi sai mitä omituisimman ja tyhmimmän kysymyksen, minkä oli vähään aikaan saanut.\n"Mitä?" miehen katse oli selvästikin epäilevä ja hämmentynyt,\n"Kuinka et voi tietää siitä? Missä ihmeessä olet oikein ollut kaikki nämä vuodet" hänen äänensä oli melkeinpä toruva, sääliväkin, aivan kuin toinen olisi jokin pieni, henkisesti vammautunut lapsi. Garrett ei vain mitenkään voinut ymmärtää, miten joku ei voinut tietää jostain niin tärkeästä asiasta. Hänellä ei tietenkään ollut mitään käsitystä muusta maailmasta, Crypt oli ainoa paikka, missä hän oli käynyt tai minkä menosta hän tiesi. Tietenkin kreiville tämä oli maailman keskus ja tietenkin kaikkien piti tietää siitä.\n"Ne kirotut suippokorvat haastavat riitaa, eikä se ole mikään ihme," nuori herra vihdoinkin aloitti asian selittämisen saarnansa jälkeen,\n"Ovat tehneet sitä jo vaikka kuinka kauan, vuosia. Saisivat tulla jo esiin, saataisiinpa tämäkin sota jo loppumaan," Garrett irvisti inhosta. Haltiat tai tämä sota eivät todellakaan olleet hänen lempipuheenaiheita, ja se kyllä näkyi. Ainakin hän oli varma ihmisten voitosta, mutta suippokorvat olivat silti riesana. Haltioiden mainitseminen oli hänelle niin paha paikka, että tuon piti istahtaa takaisin alas sohvallensa, mistä noita oli hänet aikaisemmin niin törkeästi herättänyt. Tämä seisoskelu alkoi jo muutenkin väsyttää häntä. Vastaukseksi noidan toiseen kysymykseen kreivi ei voinut muuta kuin pudistaa päätään.\n"Se onkin ongelmana. Kaikki olisi niin nopeasti ohitse, jos vain tietäisimme sen syntipesäkkeen sijainnin. Olinpaikaksi huhutaan Quinnin metsää, mutta sinne on lähetetty moniakin etsimään. Ja mitä he ovat löytäneet?" Garrett tuhahti nyrpeänä, pitäen dramaattisen tauon,\n"Ei mitään. Pakkohan kokonaisen linnan on löydyttävä jostain sieltä, jos se siellä on? Mutta sitä ei ole missään. Jotkut epäilevät taikuutta, kaikki eivät edes uskon sen olevan siellä... Mutta suippokorvat ovat viekkaita otuksia. Kuka tietää, mihin noituuksiin ne pystyvät," kreivi sanoi näyttäessään varsin tympääntyneeltä kyseiseen seikkaan ja risti jalkansa hakiessaan edes vähän lohtua mukavan pehmeältä istumapaikaltansa. Jos miehen piti päättää, oliko tämä noita täällä pahempi kuin haltiat, hän sanoisi ei. Mikään ei ollut niin kauheaa. Pienessä hetkessä noita oli alentunut kauheimmasta tapahtumasta ja kuolemantunteesta vain ärsytykseksi.\n"En ole vieläkään kuullut nimeänne, yleensä tapoihin kuuluu itsensä esitteleminen. Minuthan te jo tunnettekin," Garrett näytti tylsistyneen edellisen keskustelun aiheeseen, ja päättikin vaihtaa sen johonkin mielenkiintoisempaan, kuten vaikka häneen itseensä.\nMa Elo 08, 2011 3:06 Kirjoittaja Aksutar\nKreivi vaikutti kovin hämmästyneeltä siitä, ettei velhotar ollut tietoinen tämän manner pahasen tilanteesta. Olisihan se kyllä pitänyt tietää, mutta aikoinaan kun täällä asusti, ei Nimueta yksinkertaisesti kiinnostanut opiskelun lisäksi tietää mitä kylän ulkopuolella tapahtui. Joten velhotar tyytyi katselemaan neutraali ilme kasvoillaan Kreivin pauhatessa haltioista ja heidän piilopaikastaan. Puheenaihe sai velhottaren kiinnostumaan yhä enemmän tästä valtakunnasta. Garrett kertoi ettei haltioiden piilopaikkaa oltu löydetty, vaikka kuinka oltiin etsitty. Nimue epäili heti piilopaikan käyttävän jonkinlaista loitsua, mikäli tuo metsässä tosiaan olisi.. Siinähän riittäisi tekemistä etsiä tuo kyläpahainen. Mitäköhän siitäkin tiedosta maksettaisiin?\nVelhotar heräsi ajatuksistaan Kreivin kysellessä hänen nimeään epäsuorasti. Velhotar nosti kasvoilleen pelottavalla tavalla lempeän hymyn, samalla kun hymähti pienesti.\n"Tietenkin. Kuinka saatoin unohtaa" Velhotar totesi samalla kun astui lähemmäksi sohvalle istunutta kreiviä.\n"Nimeni on Nimue Black" velhotar esitteli itsensä kumartaen samalla Garrettille, kuin olisi heti alussa pitänyt tehdä "Viimeisiä velhoja suvustani. Juuri palannut mone vuoden jälkeen takaisin Cryptiin."\nEsiteltyään itsensä Nimue suoristui ja jäi hetkeksi aikaa tuijottamaan tyhjin katsein kreiviä.\n"Vaikken sellaista kuvaa ehkä ole antanutkaan, niin en tullut tänne satuttamaan teitä. Ehkä olisin voinut hoitaa sisääntulon hieman hienovaraisemmin mutta me velhot olemme taipuvaisia suuripiirteisyyteen" Velhotar jatkoi, tällä kertaa pahoitellen pienesti ja epäsuorasti melko tökeröä tunkeutumistaan kreivin kartanoon.\nMa Elo 08, 2011 5:41 Kirjoittaja Sands\nGarrett oli näkyvästi paljon rauhallisempi, kun tuo noita-akka jopa käyttäytyi ihmisten tavalla. Harmaat silmät katselivat kapeina velhottaren esitellessä itsensä, olipa miehen ilme jopa varsin tylsistynyt, mikä oli suuri muutos verrattuna hetken aikaa sitten vallinneeseen pelkoon. Aivan kun hän olisi jo unohtanut naisen kyvyt toisen kertoessa, ettei tahtonut satuttaa.\n"Hm, aivan, en voi vilpittömästi sanoa olevani kovin iloinen tapaamisestanne," kreivi aloitti koppavaan sävyynsä, päätään lievästi kallistaen, mutta silmien silti katsoessa noidan kasvoja,\n"Mutta hyviin tapoihin kuuluu aina sanoa hauska tutustua. Ihan vain teille tiedoksi, käytöstavat kuin teiltä näyttää puuttuvan," hän jatkoi, puuttuen toisen töykeään tunkeutumiseen ja itsensä esittelemättä jättämisestä omalla omahyväisellä tavallaan, kuinka tyytyväiseltä tuo näyttikään, kun vihdoinkin pääsi valittamaan tyytymättömyydestään toiselle ilman pelkoa. Garrett otti rennomman asennon sohvalla, mutta katse oli silti varsin tympääntynyt ja vakava, ei hymyäkään näkynyt tuon nuorekkailla kasvoilla.\n"Nyt, oletteko tuhlanneet aikaani tarpeeksi, vai aiotteko lähteä? Olette varmasti aiheuttaneet ihan tarpeeksi harmia kaikille, tunkeuduitte sisään" hän nyrpisti nenäänsä inhoavasti, muistaen, kuinka haitaksi tuo velho oli ollutkaan hänelle. Mitenhän toinen oli edes päässyt sisälle? Oliko kukaan loukkaantunut? Eihän se tietenkään ollut kauhean tärkeää, hänenhän henki se tärkein oli. Jos noidasta tiedettäisiin, olisivat kaikki varmasti hyvin huolissaan kreivin turvallisuudesta mutta kukaan ei ollut tullut pelastamaan häntä. Tuskin vartijat olivat edes huomanneet. Garrett tuhahti hiljaa itsekseen omille ajatuksillensa, ei hän kyllä edes vartijoita tarvinnutkaan, hänhän selvisi tästä aivan hyvin itsekin.\n"Herätitte minut varsin törkeästi päiväuniltani, joten pyydän teitä poistumaan, että saan jatkettua uniani," kreivin sanat olivat pyytäviä, mutta äänensävy käskevä, komenteleva jopa, aivan kuin omille alaisille sanottu. Mies selvästikin luuli olevansa tilanteen herra ja otti siitä kaiken ilon irti, tyypilliseen tapaansa.\nSu Elo 14, 2011 2:57 Kirjoittaja Aksutar\nKreivi tuntui saavan yhä enemmän ja enemmän nirppanokkaista olemustaan ja rohkeuttaan takaisin. Pikku hiljaa tuon asennen alkoi ärsyttämään velhotarta, mutta tuo ei valitettavasti jaksanut edes vaivautua pelottelemaan miestä enää. Eiköhän tuo ollut jo saanut sydänkohtausta kerrakseen.\n"Ymmärrän hyvin miksette" Velhotar vastasi kuivahkosti Garrettin todetessa, ettei ollut kovin iloinen tästä tapaamisesta.\nPian sen jälkeen kreivi pyysikin velhotarta poistumaan. Tuo tosiaan oli saanut rohkeutensa - mikäli tuo sellaisen omisti - takaisin ja toivoi nyt pääsevänsä jatkamaan kauneusuniaan. Velhotar katsoi kreiviä hetken mietteliäänä, kunnes hymähti ja lähestyi miestä.\n"Ehkä olette oikeassa" Velhotar totesi päästyään lähelle kreiviä "En ukso että teistä enää on hyötyä minulle.. joten poistun".\nVelhotar nosti toisen kätensä kohti kreiviä, osoittaen laiskasti luisevilla sormillaan tuota. Muutamat sanat mutistuaan velhotar nosti kasvoilleen virneen, joka kertoi tuon tehneen jotain.\nTuo oli langettanut kreivin päälle pienen, harmittoman loitsun. Tuon loitsun johdosta tuo tulisi näkemään parin päivän ajan vain painajaisia nukkuessaan, mikäli uskalsi nukkua. Ehkä tuo menisi paniikkiin, kun kauniiden silmien alle alkoi ilmestyä tummat silmäpussit. Mikäs sen mukavampaa.\n"Nukkukaa hyvin, Kreivi Garrett" Nimue totesi vielä, ennen kuin lähti varmoin askelin kävelemään ovelle päin, muuttuen samalla askel askeleelta sumeaksi, pilvimäiseksi massaksi, joka livahti lopulta oven alta pois tästä huoneesta, pois koko kartanosta ja sen alueelta..\nSu Elo 14, 2011 9:25 Kirjoittaja Sands\nHetken aikaa sen jälkeen, kun Garrett vaati noitaa lähtemään, vallitsi hiljaisuus noiden kahden välillä. Miehen silmät katselivat tylsistyneenä tuota hänen mielestään niin vanhaa ja rupsahtanutta noitaa, toinen ei todellakaan ollut mikään ilo hyvin vaativille ja virheisiin tarttuville silmille. Velho rikkoi hiljaisuuden hymähdyksellä ja lähti lähestymään kreiviä, saaden nuoren herran kulman kohoamaan kysyvästi. Eihän hän ollut antanut toiselle lupaa lähestyä, eikä hän nyt oikeastaan tahtonut toisen lähellä olla ollenkaan. Silti tuo nainen, törkeästi omasta tahdostaan, käveli aivan hänen eteensä. Garrett olisi sanonut jotain, mutta Nimue kertoi alistuneensa miehen tahtoon ja aikoi lähteä. Automaattisesti kreivi tunsi voittaneensa, mutta noidan ilmoittaessa, ettei hänestä olisi enää mitään hyötyä hänelle, laimensi se voitontunteen vain ärtymykseksi. Kuinka joku pystyi kutsumaan HÄNTÄ hyödyttömäksi?! Hänhän se oli, joka päätti, kuka oli hyödytön hänelle! Garrett oli jo tainnut unohtaa, miksi nainen oli tänne tullut, hänelle toinen oli vain huono ja tylsä vieras. Toinenhan se hyödytön oli, kun ei pystynyt edes häntä huvittamaan!\nKreivin kasvot menivät mutruun, aivan kuin toinen olisi pieni, pilalle lellitty lapsi, joka ei saanut tahtoaan lävitse. Olipa hän sanomassa jotain hyvin terävää vastalausettakin, mutta ei tuo saanut kuin suunsa auki ennen kuin noita nosti kätensä ja osoitti sormellansa suoraan miehen kasvoja. Suu sulkeutui säikähtäneenä Garrettin taas muistaessa toisen vaarallisuuden, ja koko mies nytkähti taaksepäin hätääntyneenä, kauemmaksi noidasta. Naisen suusta kuului hiljaisia sanoja, joita Garrett ei ymmärtänyt. Sen täytyi olla jonkinlainen loitsu! Velhottaren varsin epämiellyttävä virne vain pahensi asiaa, saaden miehen paniikkiin. Kreivin kädet syöksähtivät kasvoille ja tunnustelivat niitä, yrittäen etsiä, mitä noita oli niille tehnyt. Mitään erikoista ei tuntunut, mutta se oli vain pelottavampaa.\n"M-mitä sinä olet tehnyt?!" hän huusi hätääntyneenä, mutta velholta ei kuulunut vastausta. Nimue käveli kohti huoneen ovea, noidan kiinteän olemuksen muuttuessa kokoajan sumuisemmaksi, ihmismäisen muodon lopulta sulaessa pilvimäiseksi, lipuen oven alta pois. Garrett tuijotti kauhuissaan ovelle päin, istuen aivan hiljaa paikoillaan vielä pitkän aikaa toisen kadotessa. Vasta tuntiessaan olonsa edes vähän turvallisemmaksi tuo juoksi huoneesta ulos niin nopeaa kuin pystyi peilille, mistä hän pystyi tarkistamaan ulkonäkönsä. Kaikesta huolimatta häntä katsoi takaisin se sama, aivan yhtä ihana ja kaunis kreivi, juuri sellainen, kuin oli aina ollutkin. Kartanon herra sai huokaista helpotuksesta juuri ennen kuin vartijat saapuivat sankoin joukoin isäntänsä luokse, tullen tarkistamaan toisen kunnon aikaisemman hyökkäyksen takia\nVartijat saivat tietenkin kunnon höykytykset huonosta työstään ja Garrett sai ylidramatisoida koko tilanteen, sekä tietenkin vaatia häntä ahdistelleen noidan teloittamista. Ei luultavasti menisi kauaa, ennen kuin Nimue Blackin nimi koristi etsintäkuulutuksia ympäri Cryptin suurimpia kyliä, vaikkakaan niissä komeilevat kreivin kuvailemat piirretyt kasvot eivät aivan kyseiseltä noidalta näyttäneetkään Mitä kyseisestä herrasta Nimue oli paljon rumempi ja vanhempi, kuin miltä oikeasti näyttikään. Etsintäkuulutus ja lisätyt vartijat saivat Garrettin tosin niin hyvälle tuulelle, että pystyi jatkamaan nyt jo iltaan siirrettyjä kauneusuniaan, vaikkakaan tuo ei tainnut kauhean hyvin niitä nukkua. Saati sitten yöuniaan\n((Sen pituinen se. :D))


Talous- ja rahaliitto euro - PDF Free Download\nDownload "Talous- ja rahaliitto euro"\n1 VALOKEILASSA EUROOPAN UNIONIN POLITIIKKA Talous- ja rahaliitto euro Vakauden, kasvun ja vaurauden edistäminen unionissa Unionin kasvua edistävä taloudellinen ympäristö perustuu hyvin toimivaan talous- ja rahaliittoon sekä vahvaan ja vakaaseen euroon.\n2 SISÄLTÖ VALOKEILASSA EUROOPAN UNIONIN POLITIIKKA Julkaisu on osa sarjaa, jossa selvitetään, miten EU toimii eri politiikan aloilla, miksi EU osallistuu niihin liittyvään toimintaan ja millaisia tuloksia siitä seuraa. Osa näistä julkaisuista löytyy verkosta, josta ne voi ladata: Miksi tarvitsemme talous- ja rahaliittoa? Yhteinen politiikka yhteistä rahaa varten Miten EU lähestyy asiaa? Vakaus- ja kasvupolitiikka Mitä EU tekee? Miten taloutta koskevaa päätöksentekoa sovitetaan yhteen EU:ssa? EU:n talous: lisää ohjausta, lisää kasvua, ulos kriisistä Tulevaisuuden näkymät Kauaskantoisella politiikalla edistetään pitkän aikavälin vakautta ja kasvua Tietoa EU:n toiminnasta Eurooppa strategia: Euroopan kasvustrategia EU:n perustajat Aluepolitiikka Digitaalistrategia Elintarvikkeiden turvallisuus Energia Humanitaarinen apu Ilmastonmuutos Kalastus- ja meriasiat Kansanterveys Kauppa Kehitysyhteistyö Kilpailu Koulutus, nuoriso ja urheilu Kulttuuri ja audiovisuaaliala Kuluttajat Laajentuminen Liikenne Maatalous Muuttoliike ja turvapaikka-asiat Oikeusasiat, kansalaisuus ja perusoikeudet Petostentorjunta Sisämarkkinat Talous- ja rahaliitto euro Talousarvio Tulli Rajavalvonta ja turvallisuus Tutkimus ja innovointi Työllisyys- ja sosiaaliasiat Ulkosuhteet / Ulko- ja turvallisuuspolitiikka Verotus Ympäristö Yritystoiminta Valokeilassa Euroopan unionin politiikka: Talous- ja rahaliitto euro Euroopan komissio Viestinnän pääosasto Julkaisut 1049 Bryssel Belgia Käsikirjoitus on valmistunut lokakuussa Kansi ja sivun 1 kuva: ccvision.de 16 s ,7 cm ISBN doi: /37196 Luxemburg: Euroopan unionin julkaisutoimisto, 2013 Euroopan unioni, 2013 Tekstin jäljentäminen on sallittua. Yksittäisten valokuvien käyttöön tai jäljentämiseen on haettava lupa suoraan tekijänoikeuden haltijalta.\n3 T A L O U S - J A R A H A L I I T T O E U R O 3 Miksi tarvitsemme talous- ja rahaliittoa? Yhteinen politiikka yhteistä rahaa varten Euro on tuttu osa jokapäiväistä elämäämme: yli 322 miljoonaa EU:n kansalaista käyttää euroja päivittäisiin tarpeisiinsa, säästää niitä tulevaisuutta varten ja sijoittaa niillä tulevaisuuteen. Vuoteen 2020 mennessä meillä on uusi nuorten aikuisten sukupolvi, joka ei ole käyttänyt muuta kansallista rahayksikköä. Euron tarina alkoi, kun EU:n johtajat sopivat talous- ja rahaliiton (EMU) ja yhteisen rahan luomisesta osana Maastrichtin sopimusta, joka allekirjoitettiin vuonna Valmistelut kestivät useita vuosia. Niiden aikana sisämarkkinat saatettiin päätökseen ja Euroopan keskuspankki perustettiin, kaksitoista EU:n jäsenvaltiota kumosi vuosina kansallisen rahayksikkönsä niin guldenit, frangit kuin pesetatkin ja liittyi euroalueeseen, jolla käytetään yhteistä rahaa eli euroa. Sen jälkeen euroalue on laajentunut kattamaan 17 EU:n jäsenvaltiota. Se täydentää rajattomia sisämarkkinoita, joilla tavarat, ihmiset, palvelut ja pääoma liikkuvat vapaasti kaikissa EU:n jäsenvaltioissa. EU on yksi maailman suurimpia talouksia: sen 27 jäsenvaltiossa on yli 500 miljoonaa kuluttajaa. Sen osuus on yli kolmasosa maailmankaupasta ja viidesosa koko maailman tuotannosta. Euroalueen ja sisämarkkinoiden kannalta vakaan ja kasvua edistävän taloudellisen ympäristön perustana on hyvin toimiva talous- ja rahaliitto. Euron ylläpitäminen vahvana ja vakaana on ratkaisevan tärkeää, koska se vaikuttaa välittömästi talouden kasvuun, ihmisten työpaikkoihin ja EU:n yrityksien menestymiseen. Se vaikuttaa myös investointipääoman saatavuuteen, julkisen talouden ja eläkkeiden kestävyyteen ja kykyyn rahoittaa hyvinvointi- ja sosiaaliturvajärjestelmiä unionissa. Vuonna 2008 alkanut talous- ja finanssikriisi on tuonut esiin tarpeen vahvistaa talouden ohjausjärjestelmää EU:ssa ja euroalueella. Joidenkin valtioiden velka- ja alijäämätaso ovat heikon ohjausjärjestelmän vuoksi kehittyneet kestämättömällä tavalla. Tämä on aiheuttanut joissakin EU:n jäsenvaltioissa valtionvelkakriisin, ja ne joutuvat nyt noudattamaan kurinalaista politiikkaa alijäämän supistamiseksi. EU on torjunut yhtenäisenä, merkittävänä taloudellisena ryhmittymänä tämänhetkistä taloudellista epävakautta ja osoittanut, että se pystyy selviämään kriisistä ja tukemaan yksittäisiä jäsenvaltioita, joiden asema olisi muutoin vaikeampi. Yhteinen raha unionille Yli 332 miljoonaa EU:n kansalaista käyttää euroa päivittäisiin tarpeisiinsa. Eurosta on monin tavoin hyötyä kansalaisille, yrityksille, kaupalle ja talouskasvulle, ja se lisää unionin painoarvoa maailmassa. Monet EU:n jäsenvaltiot kärsivät ja 1980-luvuilla hyvin korkeasta inflaatiosta, joka nousi joissakin valtioissa yli 20 prosenttiin. Inflaatio laski, kun valtiot valmistautuivat liittymään euroon, ja inflaatio on euron käyttöönotosta alkaen ollut euroalueella noin kaksi prosenttia. Hintavakaus tarkoittaa, että kansalaisten ostovoima ja heidän säästöjensä arvo säilyy paremmin. Kansalaisten kannalta euron käyttöönotto teki lopun valuutanvaihtokuluista rajoilla. Se on helpottanut ostosten tekemistä ja hintavertailuja yli rajojen myös verkossa sekä lisännyt avoimuutta, minkä ansiosta kilpailu on lisääntynyt ja kuluttajahinnat pysyneet alhaisina. Reuters/BSIP\n4 V A L O K E I L A S S A E U R O O P A N U N I O N I N P O L I T I I K K A 4 Sekä käytännöllisiä että poliittisia tavoitteita Sen lisäksi, että eurosta on konkreettista hyötyä, se on myös unionin yhtenäisyyden ja identiteetin voimakas symboli. Euron käyttöönotto oli muutakin kuin taloudellinen päätös. Se oli myös poliittinen päätös, jolla laajennettiin Euroopan yhdentymistä. Poliittinen ulottuvuus tuotiin esille vuonna 1993 allekirjoitetussa Maastrichtin sopimuksessa, jonka nojalla muodostettiin talous- ja rahaliitto (EMU) ja perustettiin Euroopan unioni, jotta voitiin jatkaa kehitystä yhä läheisemmän Euroopan kansojen välisen liiton luomiseksi. EMU edellytti syvempää politiikkojen lähentämistä ja siten myös lähempää poliittista yhdentymistä. Kansalaisille aiheutuvan välittömän hyödyn lisäksi yhteisen rahan käyttöön on muitakin strategisia syitä. Yksi on taloudellisen lähentymisen edistäminen, mikä tarkoittaa, että euroalueen taloudet lähentyvät toisiaan ajan myötä entistä enemmän. Tämä luo vaurautta, koska taloudellinen lähentyminen edistää tavaroiden ja palvelujen vapaata liikkuvuutta kaupankäynnin yhteydessä, pääoman liikkuvuutta investointien yhteydessä ja ihmisten liikkuvuutta vapaa-aikaan ja työntekoon liittyen. Myös yrityksille aiheutuu merkittävää hyötyä: korkojen vakaus kannustaa yrityksiä investointeihin, jotka lisäävät hyvinvointia ja työpaikkoja. Koska valuutanvaihdosta ei aiheudu kustannuksia, pääomaa vapautuu tuotannollisiin investointeihin. Vakaus antaa yrityksille myös varmuuden tehdä pitemmän aikavälin suunnitelmia ja investointeja, joilla parannetaan kilpailukykyä, mikä on erityisen tärkeää, kun otetaan huomioon markkinoiden maailmanlaajuistuminen. Euro hyödyttää myös koko Eurooppaa. Se tukee maailmanlaajuista kauppaa ja toimii vakaana, maailmanlaajuisia häiriöitä torjuvana valuuttana, jota tukee merkittävä taloudellinen ryhmittymä eli euroalue. Kokonsa, vahvuutensa ja vakautensa ansiosta valuutta takaa unionille merkittävämmän aseman maailmantaloudessa. Euro on Yhdysvaltain dollarin ohella suosituin kauppavaluutta kaikkialla maailmassa, ja euroalue houkuttelee suoria ulkomaisia sijoituksia muualta maailmasta. Açores (PT) EU:n jäsenvaltiot, joissa euro on käytössä (vuonna 2012) Madeira (PT) AT: Itävalta BE: Belgia CY: Kypros DE: Saksa EE: Viro EL: Kreikka EU:n jäsenvaltiot, joissa euro ei ole käytössä BG: Bulgaria CZ: Tšekki DK: Tanska HU: Unkari ES: Espanja FI: Suomi FR: Ranska IE: Irlanti IT: Italia LU: Luxemburg LT: Liettua LV: Latvia PL: Puola RO: Romania MT: Malta NL: Alankomaat PT: Portugali SL: Slovenia SK: Slovakia SE: Ruotsi UK: Yhdistynyt kuningaskunta IE UK FR BE NL LU DK DE IT SE CZ AT SI PL SK HU FI EE LV LT RO Canarias (ES) Guyane (FR) Guadeloupe (FR) Martinique (FR) Réunion (FR) PT ES BG EL MT CY\n5 T A L O U S - J A R A H A L I I T T O E U R O 5 EMU: yhteisen rahan hallinnoiminen INFLAATIO ON PIDETTY EUROALUEELLA NOIN 2 PROSENTISSA Eurooppa-neuvosto teki päätöksen talous- ja rahaliiton perustamisesta Alankomaissa sijaitsevassa Maastrichtin kaupungissa joulukuussa 1991, ja päätös vahvistettiin sittemmin Euroopan unionista tehdyssä sopimuksessa (Maastrichtin sopimus). Talous- ja rahaliiton myötä EU on askeleen lähempänä taloudellista yhdentymistä, joka käynnistyi 1950-luvulla Euron käyttöönotto Kaikki EU:n jäsenvaltiot ovat periaatteessa talous- ja rahaliiton jäseniä, vaikka kaikissa ei käytetäkään euroa. Siihen, miksi jotkin valtiot eivät käytä euroa, on kaksi perussyytä. Valtiot ovat joko päättäneet jättäytyä Maastrichtin sopimukseen sisältyvän niin sanotun opt-out-lausekkeen nojalla talous- ja rahaliiton kolmannen vaiheen eli euron käyttöönoton ulkopuolelle (Tanska, Yhdistynyt kuningaskunta) tai niiden on ensin täytettävä tietyt lähentymistä koskevat vaatimukset ennen kuin ne voivat ottaa euron käyttöön. Ennen euron käyttöönottoa jäsenvaltion talouden on täytettävä mainitut vaatimukset, jotka koskevat hintojen ja valuuttakurssien vakautta sekä tervettä ja kestävää julkista taloutta. Näiden lähentymistä koskevien vaatimuksien tarkoituksena on varmistaa, että jäsenvaltion talous on riittävän valmis yhteisen rahan käyttöönottoon. Euroalue Euroalueen jäsenien määrä on kasvanut alun perin 12:sta 17 valtioon. Kaikki EU:n jäsenvaltiot ovat kuitenkin talous- ja rahaliiton jäseniä. Talous- ja rahaliiton tavoitteena on edistää tasapainoista ja kestävää talouskasvua EU:ssa. Talouden yhdentyminen tuo koko EU:n taloudelle ja yksittäisten jäsenvaltioiden talouksille merkittäviä etuja, joita syntyy suuremmasta koosta, sisäisestä tehokkuudesta ja vakaudesta. Tämä puolestaan tarjoaa tilaisuuksia talouden vakauttamiselle, kasvun edistämiselle ja työllisyyden parantamiselle mitkä kaikki hyödyttävät välittömästi EU:n kansalaisia. Talouden vakautta pyritään talous- ja rahaliitossa vahvistamaan eri politiikkojen avulla Yhdenmukaistetun kuluttajahintaindeksin (YKHI) vuosittaiset prosentuaaliset muutokset Keskimääräinen inflaatio vuodesta 1999 Lähde: Eurostat. Vuotta 1996 edeltävät tiedot on arvioitu yhdenmukaistamattomien kansallisten kuluttajahintaindeksien (KHI) perusteella. Rahapolitiikkaa, jossa on kyse hintavakaudesta ja koroista, toteuttaa euroalueella itsenäisesti Euroopan keskuspankki (EKP). Tavoitteena on vakaa ja alhainen kuluttajahintainflaatio, johon päästään määrittämällä pankin lainanannon korot. EKP:n rahapolitiikan tärkeimpänä tavoitteena on ylläpitää hintavakautta ja huolehtia euron arvosta. Se pyrkii pitämään inflaation keskipitkällä aikavälillä alle kahden prosentin, joskin lähellä sitä. EKP katsoo, että kaksi prosenttia on riittävän alhainen taso, jotta talous hyötyy täysimääräisesti hintavakauden tuottamista eduista. Tämä tavoitteeksi asetettu inflaatiotaso on tärkeä myös siitä syystä, että EKP on sitoutunut asianmukaiseen marginaaliin deflaatioriskin välttämiseksi. Finanssipolitiikka, joka liittyy verotusta, verotulojen käyttöä ja lainanottoa koskeviin päätöksiin, kuuluu edelleen jäsenvaltioiden hallituksien tehtäviin. Jäsenvaltioissa tehdyt julkista taloutta koskevat päätökset voivat kuitenkin vaikuttaa koko euroalueeseen ja koko EU:hun. Tästä syystä näiden päätöksien on oltava EU:ssa vahvistettujen, valtioiden velkaantumista ja alijäämää rajoittavien sääntöjen mukaisia. Muu talouspolitiikka kuten päätökset, jotka koskevat työmarkkinoita, eläkejärjestelmiä ja muita talouspolitiikan aloja kuuluu myös jäsenvaltioiden hallituksien tehtäviin, ja sitä sovitetaan yhteen EU:ssa vuosittaisella talouspolitiikan EU-ohjausjaksolla (katso luku Mitä EU tekee? )\n6 V A L O K E I L A S S A E U R O O P A N U N I O N I N P O L I T I I K K A 6 Kuka tekee mitäkin? Kaikki EU:n jäsenvaltiot ovat talous- ja rahaliiton jäseniä, vaikka kaikissa ei käytetäkään euroa. Talous- ja rahaliiton hallinnoinnista huolehtivat useat EU:n tason ja kansalliset tahot, joilla kullakin on oma tehtävänsä. Tätä hallinnointiprosessia nimitetään talouden ohjausjärjestelmäksi, ja sitä toteutetaan toimielimiin perustuvan rakenteen avulla, johon kuuluvat seuraavat toimijat. Getty Images/Thinkstock Images EUROOPAN PARLAMENTTI jakaa lainsäädäntövallan neuvoston kanssa ja huolehtii talouden ohjausjärjestelmän demokraattisesta valvonnasta. EUROOPPA-NEUVOSTO kaikkia EU:n jäsenvaltioita edustavat valtion tai hallituksen päämiehet vahvistavat tärkeimmät poliittiset suuntaviivat. NEUVOSTO kaikkien EU:n jäsenvaltioiden valtiovarainministerit sovittavat yhteen politiikkoja, tekevät päätöksiä komission ehdotuksista ja tekevät päätöksiä, jotka voivat sitoa yksittäisiä EU:n jäsenvaltioita. EURORYHMÄ euroalueen jäsenvaltioiden valtiovarainministerit tekevät päätöksiä euroon liittyvissä asioissa. EUROOPAN KOMISSIO ehdottaa neuvostolle suuntaviivoja, joiden perusteella talous- ja finanssipolitiikkaa ohjataan, seuraa suoriutumista ja varmistaa, että EU:n jäsenvaltiot noudattavat neuvoston päätöksiä ja suosituksia. Euroopan keskuspankilla on yksinoikeus myöntää lupa euroseteleiden liikkeeseenlaskuun. Kansalliset keskuspankit vastaavat yhteisesti niiden painamisesta. Euroalueeseen kuuluvat EU:n jäsenvaltiot laskevat liikkeeseen eurokolikoita, joiden määrä on Euroopan keskuspankin hyväksymä. EU:N JÄSENVALTIOT vahvistavat kansalliset talousarvionsa ottaen huomioon sovitut alijäämä- ja velkaantumisrajat, määrittelevät omat rakenteelliset politiikkansa, kuten työvoimaa, eläkkeitä ja pääomamarkkinoita koskevat politiikat, ja panevat neuvoston päätökset täytäntöön. EUROOPAN KESKUSPANKKI toteuttaa itsenäisesti rahapolitiikkaa euroalueella pitäen hintavakautta ensisijaisena tavoitteena.\n7 T A L O U S - J A R A H A L I I T T O E U R O 7 Miten EU lähestyy asiaa? Vakaus- ja kasvupolitiikat Talouspolitiikkaa säännellään osittain EU:n tasolla vakauden takaamiseksi ja sen estämiseksi, että jossakin valtiossa tehdyt päätökset heijastuvat kielteisesti muihin valtioihin. Jäsenvaltioiden talouspoliittisten päätösten yhteensovittamisessa ja ohjaamisessa EU:n keskeinen väline on vakaus- ja kasvusopimus. Siinä vahvistetaan kaksi tärkeää sääntöä. Valtionvelka (määrä, jonka valtio on ottanut velaksi) ei saa olla enempää kuin 60 prosenttia suhteessa bruttokansantuotteeseen (valtion vuotuisen kokonaistuotannon arvo). Velasta ei ole haittaa, kun valtio investoi tulevaan kasvuun, mutta jos velka kasvaa liian suureksi, se saattaa rasittaa talouden kehittymistä. Julkisen talouden alijäämä (määrä, jolla menot ylittävät tulot tiettynä vuotena) ei saa olla enempää kuin kolme prosenttia suhteessa bruttokansantuotteeseen. Kun menot ylittävät tulot, valtion on otettava velkaa vajeen paikkaamiseen, mikä lisää valtionvelan määrää. Vakaus- ja kasvusopimuksen puitteissa tapahtuvaa, taloutta koskevaa päätöksentekoa on kehitetty vähitellen nykyisiä haasteita vastaavaksi. Kehittäminen jatkuu edelleen. Viimeaikaisen kriisin yhteydessä on korostunut tarve vahvistaa EU:n ja euroalueen talouden ohjausjärjestelmää. EU:lla on rahaliitto, euroalueella käytettävä yhteinen raha ja Euroopan keskuspankki, mutta talousliitto ei ole edistynyt yhtä pitkälle. Kasvu, inflaatio ja kilpailukyky ovat kehittyneet eri jäsenvaltioissa eri tavoin, ja on tarpeen ehkäistä näistä eroavuuksista johtuvia kielteisiä vaikutuksia lisäämällä talouden yhteensovittamista. Tämänhetkisen kriisin vuoksi monet EU:n ja erityisesti euroalueen jäsenvaltiot joutuvat vastaamaan taloudellisiin haasteisiin. Tästä syystä viime aikoina on toteutettu konkreettisia toimia, jotta voitaisiin lisätä jäsenvaltioiden talouspolitiikkojen yhteensovittamista, selviytyä kriisistä ja palata vakauden, työllisyyden ja kestävän kasvun tielle. Jäsenvaltioiden talousarvioiden tiukempi valvonta Vakaus- ja kasvusopimusta vahvistettiin joulukuussa 2011, kun EU:n uusi lainsäädäntöpaketti tuli voimaan. Sitä nimitetään talouspolitiikan ohjauspaketiksi tai six-packiksi, sillä se sisältää kuusi säädöstä, joilla EU:n talouden ohjausjärjestelmää vahvistetaan. Vahvistetussa vakaus- ja kasvusopimuksessa lisätään läpinäkyvyyttä ja komission valtaa valvoa jäsenvaltioiden talousarvioita. Sopimuksessa on nyt tiukempia sääntöjä, joilla estetään liiallisen alijäämän kertyminen. Jos alijäämä ylittää kolmen prosentin rajan, valtion on osoitettava, että se toteuttaa julkisen talouden toimenpiteitä vähentääkseen alijäämää keskipitkällä aikavälillä. Jos velkaa koskeva raja ylittyy eli velan määrä ylittää vakaus- ja kasvusopimuksessa vahvistetun 60 prosentin rajan, jäsenvaltion on osoitettava, että se toteuttaa mitattavissa olevia toimenpiteitä velkatason alentamiseksi sovitussa aikataulussa. Sellaisille euroalueen jäsenvaltioille, jotka eivät toteuta korjaavia toimenpiteitä vähentääkseen liiallista alijäämää ja velkaa, voidaan vaiheittain määrätä ankarampia taloudellisia seuraamuksia, kuten varojen tallettaminen vakuudeksi ja viime kädessä sakkojen määrääminen. Euroopan komissio seuraa jokaisen EU:n jäsenvaltion kohdalla taloudellisia indikaattoreita sen varmistamiseksi, että vahvistetun vakaus- ja kasvusopimuksen sääntöjä noudatetaan. Komissio raportoi EU:n jäsenvaltioissa vallitsevasta taloudellisesta tilanteesta, valvoo ja arvioi sitä ja esittää säännöllisesti suosituksia kaikkien EU:n jäsenvaltioiden valtiovarainministereistä muodostuvalle Ecofinneuvostolle ja euroryhmälle. Euroryhmään kuuluvat euroalueen jäsenvaltioiden valtiovarainministerit ja se tekee päätöksiä euroon ja euroalueeseen liittyvissä asioissa. Mikäli EU:n jäsenvaltio ei noudata sääntöjä, Euroopan komissio voi käynnistää menettelyjä tilanteen korjaamiseksi. Komissio esittää suosituksia neuvostolle tätä tehtävää hoitaessaan. Kun neuvosto on hyväksynyt ne, kyseisen EU:n jäsenvaltion on toteutettava tarvittavia toimenpiteitä estääkseen poikkeamisen politiikasta ja korjatakseen tilanteen.\n8 V A L O K E I L A S S A E U R O O P A N U N I O N I N P O L I T I I K K A 8 Talouden ohjausjärjestelmän aikaisempia puutteita on korjattu siten, että neuvoston äänestyssäännöissä annetaan nyt komission tietystä valtiosta antamille suosituksille merkittävämpi rooli. EU:n jäsenvaltioiden enemmistön on äänestettävä suositusta tai ehdotusta vastaan, jotta sitä ei hyväksytä. Vaikka vahvistettuun vakaus- ja kasvusopimukseen liittyvää valvontaa ja seurantaa sovelletaan kaikkiin EU:n jäsenvaltioihin, taloudellisia seuraamuksia voidaan määrätä ainoastaan euroalueen jäsenvaltioille. Terve julkinen talous Sopimus talous- ja rahaliiton vakaudesta, yhteensovittamisesta sekä ohjauksesta ja hallinnasta, jota nimitetään myös finanssipoliittiseksi sopimukseksi, on hallitusten välinen sopimus, jonka 25 EU:n jäsenvaltiota allekirjoitti maaliskuussa Se osoittaa, että nämä jäsenvaltiot ovat halukkaita suojelemaan rahoitusvakautta omalla lainsäädännöllään, mikä edellyttää, että niiden talousarviot ovat tasapainossa tai ylijäämäisiä. Tämä sääntö on sisällytettävä kansalliseen lainsäädäntöön, ja valtioiden on toteutettava toimia, mikäli niiden julkinen alijäämä ylittää sovitun rajan. Sopimuksessa vahvistetaan myös vakaus- ja kasvusopimuksen sääntöjä siten, että korjaavista toimista tehdään automaattisempia. Sopimusta sovelletaan kaikissa allekirjoittajavaltioissa, ja se sisältää euroalueen jäsenvaltioita koskevia tiukempia sitoumuksia. Se tulee voimaan 1. tammikuuta 2013, kun vähintään 12 euroalueen jäsenvaltiota on ratifioinut sen. Tiesitkö, että vuonna 2011 euroalueeseen kuuluvien EU:n jäsenvaltioiden talousarvioiden alijäämä (4,1 prosenttia suhteessa bruttokansantuotteeseen) oli pienempi kuin Yhdysvaltojen (9,6 prosenttia suhteessa bruttokansantuotteeseen) ja Japanin (8,2 prosenttia suhteessa bruttokansantuotteeseen). vuonna 2011 euroalueeseen kuuluvien EU:n jäsenvaltioiden valtionvelka (87 prosenttia suhteessa bruttokansantuotteeseen) oli pienempi kuin Yhdysvaltojen (102,9 prosenttia suhteessa bruttokansantuotteeseen) ja Japanin (229,8 prosenttia suhteessa bruttokansantuotteeseen). Makrotalouden epätasapainon varhaisvaroitusjärjestelmä Talouskriisin vakavuus joissakin EU:n jäsenvaltioissa osoitti, että tarvitaan kauaskantoisempaa valvontaa, jotta voidaan estää taloudellisten eroavuuksien syntyminen jäsenvaltioiden välillä ja erityisesti niiden kilpailukyvyssä eli valtion kyvyssä myydä tuottamiaan tuotteita ja palveluja koti- ja ulkomaanmarkkinoilla. Joulukuussa 2011 hyväksytyllä lainsäädäntöpaketilla otettiin käyttöön makrotalouden epätasapainoa koskeva menettely uutena menettelynä, jolla jäsenvaltioiden talouden epätasapaino on havaittavissa paljon aikaisemmassa vaiheessa. Menettelyllä valvotaan kansantalouksia tiiviisti ja varoitetaan EU:n toimielimiä mahdollisista tulevista ongelmista. EU:n johtajat ilmaisevat tyytyväisyytensä talous- ja rahaliiton vakaudesta, yhteensovittamisesta sekä ohjauksesta ja hallinnasta tehdystä sopimuksesta, jonka 25 jäsenvaltiota allekirjoitti maaliskuussa Euroopan komission puheenjohtaja José Manuel Barroso (vas.) ja Eurooppa-neuvoston puheenjohtaja Herman Van Rompuy (oik.). European Union Makrotalouden epätasapainoa koskevassa menettelyssä käytetään tulostaulua, jolla seurataan 10:ssä talouden indikaattorissa tapahtuvia muutoksia. Näitä indikaattoreita ovat esimerkiksi vientimarkkinaosuudet, työvoimakustannukset, yksityisen sektorin velka ja asuntojen hinnat. Komissio havaitsee varhaisvaroitusjärjestelmän avulla mahdollisen makrotalouden epätasapainon, joka edellyttää perusteellista tarkastelua. Tarkastelu saattaa johtaa kolmenlaiseen lopputulokseen: 1) tilanteeseen ei liity ongelmia > menettely päätetään 2) havaitaan epätasapainoa > komissio esittää suosituksia talouspolitiikan EU-ohjausjaksolla 3) havaitaan vakavaa epätasapainoa > komissio suosittelee, että neuvosto toteaa liiallisen epätasapainon olemassaolon ja antaa kyseiselle EU:n jäsenvaltiolle suosituksia tilanteen korjaamiseksi selkeällä toimintasuunnitelmalla, joka sisältää välitavoitteita jäsenvaltion talouden tasapainon palauttamiseksi.\n9 T A L O U S - J A R A H A L I I T T O E U R O 9 Esimerkkejä tällaisesta epätasapainosta ovat palkankorotukset, jotka eivät ole yhteneviä tuottavuuden kasvun kanssa, tai asuntojen hintojen nopea nousu. Euroalueeseen kuuluvalle jäsenvaltiolle voidaan viime kädessä määrätä samanlaisia taloudellisia rangaistuksia kuin vahvistetussa vakaus- ja kasvusopimuksessa, jos oikaisevia toimia ei toteuteta. Reuters/BSIP Kilpailukykyä parantavat rakenneuudistukset Euroalueen jäsenvaltiot hyväksyivät vuonna 2011 myös Euro Plus -sopimuksen muodossa joukon toimenpiteitä. Sopimus ilmentää jäsenvaltioiden talouksien syvempää keskinäistä riippuvuutta ja aikomusta tiivistää jäsenvaltioiden talouspolitiikkojen yhteensovittamista. Sopimukseen liittyi myös kuusi euroalueen ulkopuolista valtiota: Bulgaria, Latvia, Liettua, Puola, Romania ja Tanska. Sopimuksen päätavoitteena on parantaa kilpailukykyä ja edistää siten kasvua ja talouden lähentymistä sopimukseen osallistuvien EU:n jäsenvaltioiden välillä. Siinä keskitytään politiikan aloihin, jotka kuuluvat ensisijaisesti jäsenvaltioiden toimivaltaan, kuten kilpailukyky, työllisyys ja kestävä julkinen talous. Sopimukseen osallistuvat EU:n jäsenvaltiot ovat sitoutuneet toteuttamaan seuraavan vuoden aikana konkreettisia toimenpiteitä, jotka perustuvat sopimuksessa vahvistettuihin indikaattoreihin ja periaatteisiin. Euro Plus -sopimus Euro Plus -sopimus on tärkeä väline, jolla talous- ja finanssipolitiikka liitetään muihin politiikan aloihin, jotka ovat lähempänä jokapäiväistä taloudellista toimintaa, kuten teollisuuspolitiikka, koulutuspolitiikka sekä tutkimus- ja kehityspolitiikka. Rahoitusalan vakautta suojaavat välineet Vuoden 2009 lopussa ja vuoden 2010 alussa joillakin euroalueen jäsenvaltioilla alkoi olla lainanmaksuun liittyviä ongelmia. Markkinoiden epävakauden vuoksi valtioiden tavanomainen lainanotto muuttui kalliiksi ja lopulta mahdottomaksi. EU:n jäsenvaltiot reagoivat tuolloin nopeasti ottamalla käyttöön luottamusta lisääviä toimenpiteitä auttaakseen sellaisia valtioita rahoittamaan velkansa, joilla oli tilapäisesti vaikeuksia lainata rahaa rahoitusmarkkinoilta. EU toteuttaa toimenpiteitä uudistaakseen ja vahvistaakseen rahoituspalvelualaa. Euroopan rahoituksenvakautusmekanismin (ERVM) avulla Euroopan komissio voi lainata rahoitusmarkkinoilta jopa yhteensä 60 miljardia euroa EU:n nimissä ja lainata summan vaikeuksissa olevalle EU:n jäsenvaltiolle. Lainoja saavien valtioiden on esitettävä makrotalouden sopeutusohjelma, jolla pyritään palauttamaan rahoitusmarkkinoiden luottamus siihen, että ne pystyvät maksamaan velkansa takaisin ja palauttamaan pitkän aikavälin kilpailukyvyn. Euroopan rahoitusvakausväline (ERVV) on vaikeuksissa oleville euroalueen valtioille tarkoitettu hätärahasto, jonka tosiasiallinen lainanantokyky on 440 miljardia euroa. Se kerää varoja rahoitusmarkkinoilta euroalueen jäsenvaltioiden antamien takauksien tukemana. Apua myönnetään tiukkojen ehtojen täyttyessä ja kyseistä valtiota koskevan talouden sopeutusohjelman perusteella. Troikaksi kutsuttu asiantuntijaryhmä, johon kuuluu Euroopan komission, Euroopan keskuspankin ja Kansainvälisen valuuttarahaston (IMF) henkilöstön jäseniä, arvioi säännöllisesti sovittujen uudistuksien edistymistä. Kun nämä kaksi varautumisjärjestelyä oli toteutettu väliaikaisina toimenpiteinä, euroalueen jäsenvaltiot perustivat syksyllä 2012 uuden ja pysyvän varautumisjärjestelyn eli Euroopan vakausmekanismin (EVM). Se on nyt unionin suojajärjestelyjen kulmakivi ja olennainen osa EU:n kattavaa strategiaa, jolla huolehditaan euroalueen rahoitusvakaudesta. Sen lainanantokyky on tällä hetkellä 500 miljardia euroa, ja ehdollista rahoitustukea myönnetään kaikille valtioille, jotka ovat ratifioineet vakaudesta, yhteensovittamisesta sekä ohjauksesta ja hallinnasta tehdyn sopimuksen. Näin EVM täydentää vahvistettua valvontaa tarjoamalla mahdollisuuden myöntää rahoitustukea euroalueen jäsenvaltioille, kun sitä tarvitaan. Näiden suojajärjestelyjen avulla on ratkaistu välittömät ongelmat, joihin jotkin valtiot ovat joutuneet maksaessaan lainojaan takaisin, mutta myös lisätty rahoitusmarkkinoiden luottamusta ja autettu varmistamaan koko euroalueen rahoitusvakaus.\n10 V A L O K E I L A S S A E U R O O P A N U N I O N I N P O L I T I I K K A 10 Mitä EU tekee? Miten taloutta koskevaa päätöksentekoa sovitetaan yhteen EU:ssa? Finanssikriisistä on syytä oppia tärkeä asia: taloutta koskeva päätöksenteko on sovitettava EU:ssa paremmin yhteen. Unionin jäsenvaltioiden hallitukset myöntävät, että niiden on jaettava taloudellinen ja poliittinen vastuu, koska niiden taloudet ja erityisesti euroalueen taloudet ovat siinä määrin riippuvaisia toisistaan. Yhteistyöllä saadaan aikaan pitkän aikavälin ratkaisuja sen sijaan, että tehdään hätäratkaisuja lyhyen aikavälin tavoitteiden saavuttamiseksi. Vuonna 2010 sovittiin uudesta lähestymistavasta valvontaan ja yhteensovittamiseen eli talouspolitiikan EU-ohjausjaksosta. Siihen sisältyy tiukka vuosittainen aikataulu, joka koskee monenlaisten talouden indikaattoreiden keräämistä, analysoimista ja arvioimista. Talouspolitiikan EU-ohjausjakso on osallistava prosessi, jossa ovat mukana kaikki unionin toimielimet, joita taloudellinen päätöksenteko koskee, sekä EU:n jäsenvaltioiden hallitukset ja kansalliset parlamentit. Sen avulla varmistetaan, että jäsenvaltiot edistävät kestävää kilpailukykyä ja työpaikkojen luomista. Talouspolitiikan vuotuisen EU-ohjausjakson aikataulu on esitetty kaaviossa ja sen virstanpylväitä ovat: VUODENVAIHTEEN TIENOILLA Euroopan komissio käynnistää ohjausjakson julkaisemalla vuotuisen kasvuselvityksen, jossa esitetään ehdotuksia EU:n painopistealoiksi tulevana vuotena, mukaan lukien talous- ja finanssipolitiikka sekä uudistukset, joita on toteutettava vakauden ja kasvun varmistamiseksi. MAALISKUUSSA Euroopan parlamentti ja hallituksien ministerit tapaavat Euroopan unionin neuvostossa ja keskustelevat vuotuisessa kasvuselvityksessä esitetyistä ehdotuksista. EU:n jäsenvaltioiden johtajat antavat keväällä järjestettävässä Eurooppa-neuvoston kokouksessa ohjeistusta näihin ehdotuksiin perustuvaa kansallista politiikkaa varten. HUHTIKUUSSA EU:n jäsenvaltiot hyväksyvät ja esittävät kansalliset uudistusohjelmansa, joilla edistetään kasvua ja työpaikkojen luomista, ja vakaustai lähentymisohjelmansa, jolla varmistetaan terve julkinen talous. TALOUSPOLITIIKAN EU-OHJAUSJAKSO AIKAJANALLA EU:ta ja euroaluetta koskevia toimintapoliittisia ohjeita Maakohtaiset valvontatoimet Edellisen vuoden loppu Helmikuu Maaliskuu Huhtikuu Toukokuu Kesäkuu Heinäkuu Euroopan komissio Vuotuinen kasvuselvitys Toimintapoliittisia ohjeita ja maakohtaiset suositukset Euroopan unionin neuvosto Keskustelu ja suuntaviivat Ohjeiden päätökseen saattaminen ja hyväksyminen Euroopan parlamentti Keskustelu ja suuntaviivat Kevään Eurooppaneuvosto Eurooppaneuvosto Ohjeiden hyväksyminen Jäsenvaltiot Kansallisten uudistusohjelmien ja vakaus- tai lähentymisohjelmien hyväksyminen Syksyllä tehtävät kansalliset päätökset Talouspolitiikan EU-ohjausjakson tavoitteena on vahvistaa talouden ohjausjärjestelmää parantamalla taloutta koskevan kansallisen päätöksenteon yhteensovittamista EU:ssa.\n11 T A L O U S - J A R A H A L I I T T O E U R O 11 KESÄKUUSSA Komissio esittää kutakin EU:n jäsenvaltiota koskevia suosituksia arvioituaan kansallisia uudistusohjelmia ja vakaus- tai lähentymisohjelmia toukokuun aikana. Suosituksista keskustellaan kesäkuussa järjestettävässä Eurooppa-neuvostossa. HEINÄKUUSSA Hallituksien ministerit, jotka kokoontuvat Euroopan unionin neuvostossa, hyväksyvät virallisesti kullekin EU:n jäsenvaltiolle esitetyt suositukset. Niiden pohjalta jokainen valtio laatii oman talousarvionsa ja esittelee sen kansalliselle parlamentille. Vakauden varmistaminen Kukin euroalueen jäsenvaltio esittää vakausohjelman, jossa esitetään sen julkisen talouden rahoitusasema suhteessa vakaus- ja kasvusopimuksen sääntöihin, ja osoitetaan, miten rahoitusaseman odotetaan kehittyvän seuraavien kolmen vuoden aikana. Samalla esitetään taustalla olevat talousolettamukset, jotta olisi mahdollista arvioida, miten hyvin ohjelma kestää ulkoisten tapahtumien vaikutuksia. Kaikki euroalueen ulkopuoliset EU:n jäsenvaltiot esittävät oman lähentymisohjelmansa, joka sisältää samat tiedot ja jonka avulla voidaan myös valvoa sitä, miten sen talous ja euroalueen jäsenvaltioiden taloudet lähentyvät toisiaan. Vakaus- ja lähentymisohjelmat ovat tärkeä osa EU:n talousohjauksen valvontapuolta. Niissä annetaan tietoa EU:n muille jäsenvaltioille, ja ne muodostavat perustan parannuksia koskevia suosituksia varten. Kasvun varmistaminen Kansalliset uudistusohjelmat ovat poliittisia asiakirjoja, joissa vahvistetaan kolmivuotinen strategia. Niitä päivitetään vuosittain ja niissä kuvaillaan toimia, joita on toteutettava kasvun ja työllisyyden edistämiseksi. Niissä tarkastellaan kansallisia toimenpiteitä, joita toteutetaan koulutuksen, työllisyyden, tutkimuksen ja kehityksen sekä sosiaalihuollon alalla. Kussakin kansallisessa uudistusohjelmassa asetetaan selkeitä tavoitteita, kuten työttömyysaste, työvoiman ammattitaito, tutkimukseen ja kehitykseen tehtävät investoinnit suhteessa bruttokansantuotteeseen tai koulunkäynnin keskeyttävien määrä, ja esitetään tavoitteiden saavuttamiseksi toteutettavat toimenpiteet. Ne ovat tärkeitä välineitä, joilla ohjataan toimenpiteitä kansantalouksien kilpailukyvyn, kestävyyden ja kaikkia kansalaisia koskevan osallistavuuden lisäämiseksi. Mitä tapahtuu, jos sääntöjä rikotaan? Vahvistetun vakaus- ja kasvusopimuksen avulla on mahdollista toteuttaa painokkaampia ennalta ehkäiseviä toimenpiteitä, jotta EU:n jäsenvaltiot eivät joutuisi tilanteeseen, jossa alijäämä kasvaa liian suureksi, ja välttyisivät siten tekemästä vakavia politiikkavirheitä. Vakaus- ja kasvusopimukseen liittyvät ennalta ehkäisevät tekijät edellyttävät, että jäsenvaltiot etenevät merkittävästi kohti julkisen talouden keskipitkän aikavälin tavoitteita. Liiallisia alijäämiä koskeva menettely käynnistetään, jos jonkin EU:n jäsenvaltion julkisen talouden alijäämä tai velka ylittää vakaus- ja kasvusopimuksessa vahvistetut ylärajat. Jos komissio arvioidessaan vakautta ja lähentymistä koskevia ohjelmia osana talouspolitiikan EU-ohjausjaksoa havaitsee, että vakaus- ja kasvusopimuksen rajat on ylitetty ja että kyse ei ole väliaikaisesta tai poikkeuksellisesta tapahtumasta, komissio ehdottaa neuvostolle liiallisia alijäämiä koskevan menettelyn käynnistämistä kyseisen valtion osalta. Tällöin neuvosto esittää kyseiselle valtiolle suosituksia tiukkaa aikataulua noudattaen ja vahvistaa määräajat korjaavien toimien toteuttamiselle, jotta alijäämä tai velka voidaan ajan myötä palauttaa vakaus- ja kasvusopimuksen mukaisiin rajoihin. Liiallisia alijäämiä koskeva menettely on osoitus siitä, että talouteen liittyvä päätöksenteko on erityisesti euroalueella yhteinen huolenaihe. Menettely antaa kussakin EU:n jäsenvaltiossa varmuuden siitä, että viisas päätöksenteko on normaali menettelytapa, että on olemassa mekanismit, joilla tunnistetaan ja oikaistaan poikkeamat yhteisistä säännöistä, ja että muissa valtioissa noudatettu tuhlailevampi toimintatapa ei vaaranna hyvää taloudenpitoa kotimaassa. Mikäli jokin euroalueen jäsenvaltio ei kuitenkaan toteuta suositeltuja korjaavia toimia, sille voidaan määrätä taloudellisia seuraamuksia. Lisäksi, jos jossakin EU:n jäsenvaltiossa havaitaan vakava makrotaloudellinen epätasapaino, on mahdollista käynnistää liiallista epätasapainoa koskeva menettely. Kyseisen jäsenvaltion on esitettävä korjaavia toimia koskeva toimintasuunnitelma, joka sisältää selkeän etenemissuunnitelman ja määräajat korjaavien toimien toteuttamiseksi. Jos korjaavia toimia ei toteuteta, euroalueen jäsenvaltioille voidaan viime kädessä määrätä taloudellisia seuraamuksia.\n12 V A L O K E I L A S S A E U R O O P A N U N I O N I N P O L I T I I K K A 12 EU:n talous: lisää ohjausta, lisää kasvua, ulos kriisistä Talouspolitiikan EU-ohjausjaksoa käytetään nykyään välineenä, jolla taataan, että unionin taloudellisella päätöksenteolla edistetään paremmin kansalaisten ja yhteisen rahan eli euron tarpeita. Sen avulla varmistetaan, että talouteen liittyvät poliittiset päätökset niin unionissa kuin jäsenvaltioissa vastaavat paremmin yhteistä näkemystä Eurooppa strategiassa selkeästi esitetyistä EU:n kasvua ja työllisyyttä koskevista politiikoista. Haaste, johon EU:n ja jäsenvaltioiden päätöksentekijät pyrkivät vastaamaan, on nähtävissä seuraavassa kaaviossa, jossa esitetään bruttokansantuotteen kasvu EU:ssa viime vuosina. BRUTTOKANSANTUOTTEEN VUOSITTAINEN KASVU EU:N 27 JÄSENVALTIOSSA Euroopan komissiossa tehty video, jossa kerrotaan talous- ja finanssikriisistä ja sen torjumisesta EU:ssa: miten EU on löytänyt ratkaisuja finanssikriisin torjumiseksi, miten se vahvistaa talous- ja rahaliittoa ja miten tämä luo pohjaa poliittiselle unionille. 105 Indeksi, 2007= Lähde: Euroopan komissio. Euron käyttöönotosta alkanut vakaa talouskasvu on ollut tiiviisti sidoksissa työllisyyden kasvuun ja EU:n kansalaisten elintason kohentumiseen. Vuonna 2008 alkanut talouskriisi alensi jyrkästi niin kasvua kuin työllisyyttäkin. EU:ssa oli luotu ennen vuotta 2008 miljoonia työpaikkoja, joita kriisin myötä menetettiin runsaasti. Uudella talousohjauskehyksellä, jota toteutetaan talouspolitiikan EU-ohjausjakson avulla, varmistetaan, että talouskasvu on noususuuntaista, työllisyys kasvaa ja EU:n taloutta suojellaan tulevaisuudessa paremmin tällaisilta kriiseiltä. Rahoitusalan vahvistaminen Kriisi ei kehittynyt yhtäkkiä vaan monen vuoden aikana. On totta, että talous- ja finanssikriisin käynnisti alkuaan Yhdysvaltain subprime-luottokuplan puhkeaminen, joka huipentui Lehman Brothers -sijoituspankin konkurssiin syyskuussa Koska euroalueella oli ennen kriisin puhkeamista syntynyt epätasapainoa, joidenkin EU:n jäsenvaltioiden oli mittavan valtionvelkansa ja alijäämänsä, makrotalouden epätasapainon sekä kasvavien kilpailukykyerojen vuoksi hyvin vaikea torjua samaan aikaan sekä finanssikriisiä että syntyvää velkakriisiä. Tässä tilanteessa monet eurooppalaiset pankit ajautuivat vakaviin ongelmiin. Syntyi noidankehä, jossa pankit lakkasivat lainaamasta toisilleen rahaa, minkä jälkeen luotoista alkoi olla pulaa. Tämä aiheutti puolestaan luottamuskriisin ja vähensi siten pankkien välistä lainanantoa. Monien Euroopan valtioiden oli annettava suurille pankeille kiireellistä rahoitustukea ennätyksellisen runsaasti, jotta ne eivät ajautuisi konkurssiin. Vuoden 2009 lopussa ja vuoden 2010 alussa joillakin euroalueen jäsenvaltioilla alkoi olla lainanmaksuun liittyviä ongelmia, ja niiden oli tarjottava sijoittajille entistä korkeampaa korkoa (valtionvelkakriisi).\n13 T A L O U S - J A R A H A L I I T T O E U R O 13 Euroopan valtiot myönsivät pankeille rahoitustukea vuosina pääasiassa takauksien ja pääomanlisäyksien muodossa estääkseen pankkijärjestelmän romahtamisen. Tuki oli suurimmillaan miljardia euroa ja väheni miljardiin euroon kesäkuussa Jäsenvaltioiden hallitukset ja EU:n toimielimet ovat tehneet yhteistyötä torjuakseen kriisiä ja vastatakseen valtionvelkakriisistä seuranneisiin välittömiin haasteisiin (kuten Irlannin, Kreikan ja Portugalin kyvyttömyys saada rahoitusta joukkovelkakirjamarkkinoilta) ja toteuttaakseen toimenpiteitä vastaavien kriisien torjumiseksi tulevaisuudessa. On selvää, että ilman vakaata pankkialaa ja ilman valtionvelan hallintaa on hyvin epätodennäköistä, että kasvu palautuu. Ilman vakautta ei ole luottamusta. Ilman luottamusta taas on mahdoton saavuttaa kasvua, luoda työpaikkoja tai lisätä vaurautta. EU:n rahoituspalvelualan uudistamiseksi ja vahvistamiseksi on perustettu uusia yleiseurooppalaisia viranomaisia, joiden tehtävänä on valvoa tiiviimmin EU:n rahoituslaitoksia. Sen varmistamiseksi, että epäterveille pankeille myönnettävä apu ei aiheuta vahinkoa terveille pankeille, Euroopan komissio on EU:n valtiontukea koskevien sääntöjen mukaisesti valvonut jäsenvaltioiden toteuttamia laajamittaisia toimia pankkien pelastamiseksi. Euroopan pankkiviranomainen on myös valvonut vuosittain toteutettavia stressitestejä, joilla arvioidaan, pystyvätkö 90 järjestelmän kannalta tärkeää pankkia 21 valtiossa torjumaan mahdollisia rahoitusjärjestelmän häiriöitä. Valpas suhtautuminen eroavuuksiin VIIDEN EU:N JÄSENVALTION LAINANOTTOKUSTANNUKSET % Saksa Ranska Irlanti Portugali Kreikka 10 vuoden valtionvelkakirjojen tuotto Lähde: Euroopan komissio Kriisin jatkuessa vuosina 2009 ja 2010 lainanottokustannuksiin alkoi nopeasti syntyä eroja, koska rahoitusmarkkinoilla suhtauduttiin epäilevästi joidenkin EU:n jäsenvaltioiden julkisen talouden kestävyyteen ja kilpailukykyyn. Joissakin valtioissa valtionvelkakirjojen korot nousivat niin korkeiksi, että valtiot eivät enää pystyneet lainaamaan rahoitusmarkkinoilta. Vaikka ensi näkemältä vaikutti siltä, että taloudet olivat lähentyneet ennen kriisiä, kävi nopeasti ilmi, että lähentyminen oli liian pintapuolista. Kriisi paljasti, että euroalueen talouksien välillä oli varsin suuria eroja, minkä vuoksi joidenkin valtioiden oli vaikea reagoida tehokkaasti tilanteeseen. Näitä eroja havaittiin esimerkiksi työvoiman tuottavuudessa ja talouden yleisessä kilpailukyvyssä. Tästä syystä makrotalouden epätasapainoa koskeva menettely ja Euro Plus -sopimukseen liittyvät sopimukset ovat merkittävässä asemassa: niillä laajennetaan talouden valvontaa EU:n tasolla juuri näille kansantalouden aloille ja seurataan eroavuuksien syntymistä ja laajuutta. Tärkeä tekijä, jolla ehkäistään tulevia kriisejä, on EU:n jäsenvaltioiden talouksien yhdentäminen entisestään. Vaikka kriisi syveni unionissa siitä syystä, että vakausja kasvusopimuksen sääntöjä ei noudatettu, samalla korostui myös tarve lisätä EU:n jäsenvaltioiden talouksien lähentämistä. Seuraavasta kaaviosta ilmenee, että euron käyttöönoton ja kriisin puhkeamisen välisenä aikana euroalueen jäsenvaltioiden lainanottokustannukset olivat suhteellisen alhaiset ja varsin samantasoiset. Joissakin jäsenvaltioissa havaittu epätasapaino ja euroalueen jäsenvaltioiden väliset erot jatkoivat kuitenkin tuona aikana kasvamistaan.\n14 V A L O K E I L A S S A E U R O O P A N U N I O N I N P O L I T I I K K A 14 Kansalaisten ja kuluttajien suojelun parantaminen Asuntojen hintoja koskeva indikaattori on esimerkki siitä, miten makrotalouden epätasapainoa koskeva menettely lisää vakautta. Niinä vuosina, jolloin EU valmistautui euron käyttöönottoon, asuntolainojen korot laskivat EU:n jäsenvaltioissa, minkä vuoksi omistusasumisen kustannukset laskivat kuukausitasolla. Valvonnan puutteen vuoksi tämä johti joissakin EU:n jäsenvaltioissa asuntojen hintojen nopeaan nousuun joissakin tapauksissa hinnat nousivat jopa 30 prosenttia vuodessa ja rakentamisbuumiin. Kun finanssikriisi puhkesi, monet kotitaloudet olivat pahasti velkaantuneita, samoin kuin rakennusyhtiöt, minkä vuoksi hinnat laskivat nopeasti, yritykset lopettivat toimintansa ja työpaikkoja menetettiin. Yksi makrotalouden epätasapainoa koskevan menettelyn taloudellisista indikaattoreista perustuu asuntojen hintojen nousun ja kotitalouksien kokonaismenojen vertaamiseen ja antaa varoituksen, jos luku jossakin EU:n jäsenvaltiossa ylittää kuusi prosenttia vuodessa. Tällä indikaattorilla mitataan makrotalouden epätasapainoa koskevan menettelyn yhteydessä tätä yksityisen sektorin velkaantumiseen liittyvää tärkeää tekijää, joka saattaa lisätä talouden alttiutta häiriöille. Jäsenvaltiot voivat suojella talouksiaan ja koko EU:n taloutta tällaisilta häiriöiltä toteuttamalla toimia pysytelläkseen näissä rajoissa. Maailmanlaajuisen kilpailukyvyn parantaminen KOKONAISTUOTANNON KASVU EU:SSA VERRATTUNA EU:N ULKOPUOLISIIN TALOUKSIIN % EU ennuste EU:n ulkopuoliset kehittyneet taloudet, kuten Yhdysvallat, Kanada ja Japani Nousevan talouden maat ja kehitysmaat, kuten Brasilia, Venäjä, Kiina ja Intia Lähde: Euroopan komissio. EU:n kasvuennuste on 0 vuonna Euroopan komissio seuraa makrotalouden epätasapainoa koskevalla menettelyllä kunkin EU:n jäsenvaltion osalta EU:n ulkopuolelle suuntautuvan viennin osuuden muuttumista. Indikaattori mittaa osuutta maasta vietyjen tavaroiden ja palvelujen summan muutoksina viiden vuoden keskiarvon perusteella. Joidenkin valtioiden vienti on tietenkin suurempaa, mutta osuuden nopea muuttuminen saattaa osoittaa, että valtion kilpailukyky on alentunut maailmanmarkkinoilla. Raja-arvo, jonka jälkeen varoitus annetaan, vastaa vähintään kuuden prosentin laskua. Indikaattori, joka kuvaa osuutta maailmankaupasta, on toinen esimerkki siitä, miten taloudellista suorituskykyä seurataan makrotalouden epätasapainoa koskevalla menettelyllä. Euroopan unioni on yksi johtavista kauppakumppaneista maailmanmarkkinoilla. Yhteinen raha ja sisämarkkinat tukevat voimakkaasti sen johtoasemaa. Kauppa on tärkeässä asemassa talouskasvun, EU:n yrityksien menestymisen sekä korkean työllisyyden ja työpaikkojen parantamisen kannalta. EU:n käymä maailmankauppa on tärkeää myös poliittisista syistä: EU:lla on merkittävänä maailmankaupan kumppanina runsaasti painoarvoa, erityisesti Maailman kauppajärjestössä (WTO), mutta myös monissa muissa kansainvälisissä yhteyksissä ja EU:n ulkopuolisissa valtioissa.\n15 T A L O U S - J A R A H A L I I T T O E U R O 15 Tulevaisuuden näkymät Kauaskantoisella politiikalla edistetään pitkän aikavälin vakautta ja kasvua Talouskriisin perimmäisenä syynä olivat myös vähitellen syntyneet laajat ja jatkuvat talouden epätasapainotilat. Sen lisäksi, että ne aiheuttivat vakavia vaikeuksia yksittäisille EU:n jäsenvaltioille, niillä oli euroalueella ja koko EU:ssa myös laajamittaisia heijastusvaikutuksia. Samalla tuli selväksi, että euroalueen ja EU:n jäsenvaltioiden taloudet ovat hyvin riippuvaisia toisistaan. Vahvistetun vakaus- ja kasvusopimuksen ja makrotalouden epätasapainoa koskevan menettelyn joita molempia hallinnoidaan talouspolitiikan EUohjausjakson välityksellä tarkoituksena on varmistaa, että tulevaisuudessa ongelmat havaitaan jo ennen niiden syntymistä ja että toteutetaan korjaavia toimenpiteitä. Vakaus- ja kasvusopimus ja epätasapainomenettely osoittavat, että talouden ohjausjärjestelmä syvenee ja laajenee unionissa. Unionin nykyisten talousongelmien ratkaiseminen yhteistyön avulla on paras keino luoda kestävää kasvua ja työpaikkoja kaikissa EU:n jäsenvaltioissa. SYVENTÄMINEN: vahvistettu vakaus- ja kasvusopimus parantaa vakaudesta, yhteensovittamisesta sekä ohjauksesta ja hallinnasta tehdyn sopimuksen ohella huomattavasti julkisen talouden alijäämän ja liiallisen velkaantumisen tunnistamista ja ehkäisemistä EU:n jäsenvaltioissa. LAAJENTAMINEN: makrotalouden epätasapainoa koskevalla menettelyllä laajennetaan jäsenvaltioiden talouksien valvontaa käyttämällä indikaattoreita, joilla voidaan varoittaa päättäjiä oikea-aikaista reagointia edellyttävistä orastavista uhkatekijöistä. Yhteensovittamisen rooli on myös EU:n taloudellisen päätöksenteon hallinnan kannalta syvempi ja laajempi: EU:n jäsenvaltioita kehotetaan nyt lisäämään keskinäistä vertaispainettaan, jotta varmistetaan, että yksittäisissä talouksissa havaittuja ongelmia tarkastellaan yhteisinä huolenaiheina. Unionin nykyisten talousongelmien ratkaiseminen yhteistyön avulla on paras keino luoda kestäviä työpaikkoja ja varmistaa tuleva vauraus kaikissa EU:n jäsenvaltioissa. Reuters/DPA\n16 V A L O K E I L A S S A E U R O O P A N U N I O N I N P O L I T I I K K A Tämä uusi talouden ohjausjärjestelmää koskeva kehys tukee Eurooppa strategiaa Euroopan unionin kasvustrategiaa kuluvalla vuosikymmenellä. Talouspolitiikka on tärkeässä asemassa, jotta unionin kansalaisille taataan älykäs, kestävä ja osallistava kasvu. Tästä syystä talouden ohjausjärjestelmän tulevana tehtävänä on luoda vakaan kasvun kannalta suotuisat olot, jotta parannetaan EU:n yrityksien kilpailukykyä ja autetaan niitä kilpailemaan maailmanlaajuisesti, kehittämään liiketoimintaansa ja luomaan uusia työpaikkoja edistetään työllisyyttä tukemalla työpaikkoja luovia toimenpiteitä varmistetaan julkisen talouden kestävyys, jotta voidaan suojata eläkkeitä ja hyvinvointijärjestelmiä ja vahvistetaan rahoitusalan vakautta, jotta suojataan talouksia, työpaikkoja ja vaurautta ulkoisilta häiriöiltä. 16 Lisäksi euroalue yhdentyy todennäköisesti entisestään tulevina vuosina. Tämä edellyttää finanssiunionia, jolla varmistetaan järkevä julkisen talouden hoito kaikkialla unionissa, ja yhteisvastuumekanismeja kriisitilanteita varten pankkiunionia, jolla varmistetaan rahoitusmarkkinoiden tiiviimpi valvonta ja talousunionin syventämistä kohdistettuine investointeineen, jotta edistetään kasvua ja kilpailukykyä. EU:n tasolla tehtävien rahoitus-, finanssi- ja talouspolitiikkaa koskevien päätöksien lisääminen edellyttää myös vahvempia mekanismeja, joilla oikeutetaan yhteisesti tehdyt päätökset ja varmistetaan tarvittava demokraattinen vastuuvelvollisuus ja poliittinen osallisuus: lyhyesti sanottuna, oikea poliittinen unioni. NA FI-C Lisätietoa XX XX XX XX Yleiskatsaus EU:n talous- ja rahoitusasioihin: Lisätietoa Euroopan keskuspankista: Katso video Emerging stronger from the crisis: the European vision : Onko sinulla kysyttävää Euroopan unionista? Europe Direct auttaa: ISBN doi: /37196\nToimintakertomus 2010 Finanssivalvonta on rahoitus- ja vakuutusvalvontaviranomainen, jolle pääosin siirtyivät 1.1.2009 alkaen entisten viranomaisten, Rahoitustarkastuksen ja Vakuutusvalvontaviraston, tehtävät.


Keskikesän keskiyö – mitä näkyy? | Zeniitti\nHome › Havaintoraportit › Keskikesän keskiyö – mitä näkyy?\nHavaintoraportit\t 21.9.2017 0 Juha Ojanperä\nSami Jumppanen, Mikkelin Ursa\nKesälläkin voi olla kohteita taivaalla! Jupiteria saimme seurata pitkin\ntalvea, ja edelleen keskikesällä se oli näkyvissä puolen yön paremmalle\npuolelle. Jotenkin sattuivat niin sanotusti planeetat kohdalleen, että\nintouduin katselemaan keskikesän yönä kaukoputkella taivasta. Kiinnosti\ntietää, mitä oikein voi nähdä edullisilla välineillä. Jupiterin olin nähnyt\npaljain silmin jo aiemmin, Kuu oli myös hyvässä vaiheessa puolikkaana. Oli\nmyös mukavan lämmintä syys- ja talvi-iltoihin verrattuna, okulaarikaan ei\nPäivä: 30.6.2017. Kello: 23.15. Tavoite: nähdä Jupiterin pilvivyöhykkeitä ja\n– Kiikarit (10×50)\n– Bresser 700 / 70 mm linssiputki ekvatoriaalisella jalustalla ilman\n– Samsung J5 (2016), kuvaaminen ja tähtikartasto (maksullinen Stellarium\nYleiskuva: kaukoputki suunnattu Jupiteriin, Kuu lähellä\nEnsin se epäonnistuminen. Saturnus oli nipin napin mahdollisuuksien\nrajoissa tähtikarttojen mukaan, hyvin matalalla valoisalla taivaalla.\nTalomme parveke on etelän puolella ja pieni mäki auttaa nousemaan melkein\nmetsän puiden latvojen tasalle. Pitkään yritin paikantaa Saturnusta, ja\narvioin sen näkyvän muutamien korkeimpien puiden välistä. Tähtikartoissa ei\ntietenkään ollut niitä puita, eikä yhtään tähteä näkynyt, joten tarkka\nsuuntaus oli mahdoton.\nHaravoin putkella aluetta, jolta Saturnuksen pitäisi\nlöytyä, mutta mitään ei näkynyt. Yritin sitten hyödyntää kaukoputken\njalustan asteikkoa, kalibroimalla sen ensin Kuun (tai Jupiterin) avulla\nStellariumin ilmoittamaan tuntilukemaan ja käänsin sitten putken lukeman\nilmoittamaan Saturnuksen sijaintiin. Saturnus alkoi olla etelässä, joten\nsiinä mielessä apuvälineitä ei oikeastaan tarvittu. Tarkka korkeus olisi\nollut tärkeämpi tieto. Horisontissa näytti olevan vähän pilviä, se saattoi\nolla lopullinen este näkymiselle. Jossain vaiheessa oli pakko julistaa\nSitten ne onnistuneet havainnot. Vaikka Jupiter oli hankala nähdä paljain\nsilmin taivaalta kunnes oppi katsomaan oikeaan kohtaan oikealla tavalla,\nniin havaintojen onnistumista ei tarvinnut veikkailla etukäteen, totta kai\njotain näkyisi. Kaukoputkella erotti juuri ja juuri tummimmat\npilvivyöhykkeet, kaksi raitaa. Himmeästi välkkyi myös kolme Jupiterin\nkuuta, sain ne varmistettua Mobile Stellariumin näkymän avulla.\nJupiter kuineen Stellariumissa\nValokuvausvälineistöä minulla ei kuiden kuvaamiseen ollut, mutta itse\nJupiterin kiekon sai puhelimen kennolle tarttumaan. Ylivalottuneesta\nkuvasta ei vyöhykkeitä voi erottaa.\nKuu on aina hyvä testi kaukoputkelle, eikä valoisa taivaskaan haittaa\nhavainnointia. Jonkinlaisen sähläämisen ja epäonnistuneiden otosten jälkeen\nsain lopulta kapea-alaisen kuvan napattua.\nKuu kuvattuna digiscoping -menetelmällä\nMitä opin, mitä olisi hyvä olla toisin jatkoa ajatellen?\nKaukoputken asteikkoja voisi oikeasti opetella käyttämään.\nTutun havaintopaikan ympärillä olevien maamerkkien tarkat suunnat ja korkeudet olisi hyvä tietää.\nStellariumiin tehtyjä omia maisemia voi hyödyntää havainnoinnin apuna tai vaikkapa kuvaamisen suunnittelussa. Panoraamakuvaus ja kuvan läpinäkyväksi muokkaaminen pitää sujua, samoin kuin maiseman korkeuden kalibrointi. Maiseman tekeminen on jokseenkin työlästä – tosin se on tehtävä vain kerran havaintopaikalle. Mobiilisovellukseen ei valitettavasti omia maisemia saa.\nPuhelimella kuvattaessa pitäisi olla sovitin, jolla puhelimen saa pysymään okulaarin edessä. Käsin kohdistaminen voi olla todella työlästä – ja sitten pitäisi vielä saada kuva otettua. Jos kaikki onnistuu muuten, niin valotus ainakin menee pieleen. Puhelimen etuna on kuitenkin pieni objektiivi, parempi optinen yhteensopivuus kuin esimerkiksi järjestelmäkameran optiikalla. P.S: Laadukas okulaari riittävällä lähtöpupillilla!\nJalustassa saisi olla seurantamoottori. Sen avulla saadaan enemmän häiriötöntä visuaalihavaintoaikaa, sekä helpotetaan kuvaamista.\n4-2017, kesähavaitseminen, Kuu ja planeetat -ryhmä, nosto